text:
29 febbraio 2008
Il Diari di Tosoni
5 commenti:
- thermonuke ha detto...
-
Dipo?
ma nancje un post sule candidature super-uficial di Tondo?
Dopo ducj i post che tu as dedicat al argoment conche e je stade le investiture uficial nancje un cic?
Nancje i compliments sul so blog?
A proposite sul so sit al jere linkat (cumo no plui) un pps di une venticinquine di diapositives, al circule in ret e ale titulat ILLY Amministratore Oculato:
al tabae di consulencis e di asunzions di amis di chescj cinc agns, di operazions di vendite dai imobii e dal parce no vota Illy.
Te diapositive nr. 18 al e scrit:
35.000.000,00 di € per avviare l'applicazione della legge sul friulano. Legge varata a fine legislatura in chiave elettorale per ingraziarsi alcuni ambienti friulani vicini alla sinistra, garantendo loro posti di lavoro privilegiati e garantendo alle associazioni friulane allineate generose entrate....
Ce pensitu di cheste posizion dal to partit e di chei che ti Scoltin?
p.s.
naturalmentri baste scrivi a thermonuke@libero.it par ve une copie di chest pps
- 29/2/08 12:03
- Christian Romanini ha detto...
-
Mandi Thermo
nissun probleme.
masse facil sfreolâsi cuant che lis robis a va ben. come che tu confermis tu, jo lu ai scrit ancje cuant che in tancj a remavin cuintri di Renzo.
Su la cuestion dal pps, che tu tu âs, come che tu viodis, tal sît di Renzo nol è plui.
I dâts che tu scrivis ancje tu no son corets (cui mai aial viodût 35 milions di euros?... nancje in 10 agns).
- 29/2/08 23:50
- Christian Romanini ha detto...
-
Jo lu ai simpri dit che la posizion di Forza Italia a nivel di consei regjonâl no mi à plasût, ma o vuei dome ricuardâ un biel episodi.
Al jere chest autun e a Pagnà intune riunion di partît, cui coordenadôrs di zone, il conseîr Massimo Blasoni, cence visâ al domande "Cosa pensate del friulano insegnato a scuola?" e si jere cirche in 20: fûr che 1 che al à dit di jessi contrari, chei altris a àn dit ducj di jessi dacuardi.
Une dimostrazion che la base di Forza Italia probabilmentri e je plui sensibile di cualchi conseîr regjonâl. E a chês personis jo no ur vevi dit nuie, stant che pe plui part ju viodevi pe prime volte.
Us disarai che in chê sere mi soi cjapade une biele sodisfazion.
- 29/2/08 23:50
- thermonuke ha detto...
-
commovent!
- 1/3/08 01:12
- Christian Romanini ha detto...
-
thermo, tu sês il solit dissacrant...
- 1/3/08 08:54


c: text/html

text:
NO PAR FURLAN… MA BOGNS. La utopie umane di Pier Paolo Pasolini
Un viaç ator e insot de scriture, de poesie e dal pinsîr di Pier Paolo Pasolini, dal so rapuart cul Friûl e cul mont, tra lûcs reâi e utopiis salacor ancjemò plui concretis. Si pues piturâ cun chestis peraulis la racuelte di saçs metude adun di Angela Felice, studiose di leterature e di teatri e diretore dal Teatro Club di Udin e - no par câs - dal Centri studis Pasolini di Cjasarse.
Il libri, biel di viodi e plasevul di lei, al sgarfe tes peraulis dal inteletuâl eretic e soredut tai lûcs de sô formazion leterarie, chel Friûl dai agns Cuarante dal secul stât che al sa di tiere e di aghe, di rogans e di primulis, di siums e di visions, e al fâs indenant sugjeriments di leture e di riflession, là che si incrosin paisaçs e ideis, gjeografiis e vite, incjant e disincjant.
Marco Stolfo
Angela Felice, ‘L’utopia di Pasolini’, Bottega Errante, 2017.

robotstxt: allowed

filter: keep


text:
Sant Ciprian
Ciprian Tazi Tecili (Cartagjin, dongje dal 210 - Cartagjin, 14 Setembar 258) al fo un vescul e scritôr antîc roman.
Biografie[cambie | modifiche il codiç]
Al nâs a Cartagjin dongje il 210 di gjenitôrs pagans. Convertît al cristianisim, al devente vescul de citât intal 249. Al governe la glesie une vore ben cun scrits e azions in timps vonde dificii. Al jude il pape Sant Corneli inte contraposizion cun Novazian. Inte persecuzion ordenade dal imperadôr Valerian cuintri i cristians al mûr matar ai 14 di Setembar dal 258 te sô citât. Tal Martiriologji cristian al ven ricuardât tal stès dì cun Sant Corneli.
Leams esternis[cambie | modifiche il codiç]
- San Cipriano Vescovo e martire, santiebeati.it
- CIPRIANO, san, Enciclopedia Italiana (1931), treccani.it


text:
Salvan, il diu pagan
Dant un cuc ale gnove enciclopedie de leterature taliane in edicole cun La Repubblica mi soi fermât a lei part dal Scongiuro aquinate, cuintri de morseade dal sarpint:
(Chel che al à) moccecatu lu christianu (al è il sarpint-demoni, al ven a stâi) lu fillu de diabulo nepote de Silvano
Cui isal, duncje, Silvano? Silvano, o Salvan, al jere une des divinitâts plui popolârs de tarde paganie rurâl, figurât par solit in compagnie di un cjan. Un diu pagan, duncje, chal devente demoni e chal rimande a la cristianizazion da lis campagnis.
Par viodi biei dissens di Salvans, Aganis e altris creaturis mitologjichis vi rimandi la sît di Sandri Di Sualt.


text:
Al è jessût vuê su Il Quotidiano del Friuli-VG”. Velu chì!
IL “BRAND” MIÔR. PAR FÂSI COGNOSSI E RICOGNOSSI ATOR AL COVENTE TIRÂ FÛR LA LENGHE
“Botteghe Oscure” di chenti e altris provincialisims
Si visaiso di “Botteghe Oscure”? No fevelìn dal innomenât palaç di Rome, sede dal PCI, ma o fasìn riferiment al titul di une rubriche dal periodic satiric “Cuore”, che dal 1989 al 1996 al è stât il sfuei di “resistence umane” a nivel talian. Chê rubriche e jere dedicade aes insegnis des buteghis e aes denominazions des impresis plui fantasiosis e une vore dispès ancje plui assurdis. La idee e jere chê di dâ spazi a chei nons, magari intun inglês fantasiôs e clopadiç, che a tacâ di in chê volte si cjatavin in ogni dontri. L’intindiment al jere dâ cont dal spirt dai timps e menâ ator chê tindince che e je lade indenant fintremai al dì di vuê.
Lant ator pal Friûl, nus ven di pensâ avonde dispès che une rubriche di cheste fate e cjatarès ancje cumò nons, buteghis e vitrinis di contâ. Un câs emblematic al è chel di chê iniziative imprenditoriâl, che tal invier passât e à viert un so spazi propit tal centri di Udin, in Place dai Grans. Cualchidun al podarès dî che a son tancj nons une vore piês di chel e o sin in cunvigne cun cheste osservazion, ma si permetin di tignî cont di “Eat Friuli” propit par vie che daûr di une denominazion flape (piês ancjemò se e fos stade “Eat FVG”) al è progjet interessant. Cun di fat, cemût che si lei ancje tal sît internet, la societât e ten dongje diviers produtôrs di chenti che si dan adun par promovi i lôr prodots tal setôr enogastronomic, marcant la lôr ecelence, la lôr tipicitât e la lôr cualitât. Pecjât che lu fasi cuntun non – un “brand”, cemût che a disin i esperts – che al somee une copie smavide di chel de innomenade cjadene di buteghis inventade di Oscar Farinetti e che al sune sù par jù compagn di chel di iniziativis similârs inviadis inaltrò. Mancul mâl che e je la peraule «Friuli», però ancje tal test des declarazions programatichis fatis passe dîs agns indaûr di un president de Regjon Sardegne si cjatave ca e là la peraule «Sardegna», ma si si fevelave di Alps e des undis provinciis de Lombardie…
A coventaressin plui cûr e plui snait e une vore di mancul di chel provincialisim che al puarte in maniere automatiche a simiotâ modei talians o forescj, fintremai a clamâ “musetto” chel che al è il muset e duncje a clamâ “Eat Friuli” ce che al podarès jessi clamât doprant ancje peraulis golosis tant che “Bon”, “Gust” e “Friûl”. Ognidun al à la libertât di dâsi il non che al à miôr, però soredut te promozion de nestre tiere, dai siei prodots e de sô ufierte turistiche, par marcâ pardabon tipicitât e cualitât, al coventarès doprâ di plui e miôr, in maniere visibile, creative e normâl, lis sôs lenghis, che a son par nature une marcje di tipicitât.
Al è par chest che e sune simpri plui provinciâl e vecje chê cjançon che e met une cuintri di chê altre lis lenghis: il furlan, l’inglês, il talian… Vuê a coventin dutis chês e altris ancjemò: par capî, par fâsi capî e soredut par fâsi cognossi e par fâsi ricognossi.
EURO FURLAN
eurofurlan@gmail.com


text:
… @ Cividât
Il 22-23-24 di Avost dal 2014 si à davuelt il Pali in onôr dal patron de citât, Sant Donât. Une tradizion popolâr antighe che puarte Cividât indaûr intal timp fintremai al 1200/1300. In chescj dîs si pues tornâ a vivi i timps de Ete di Mieç, indulà i artesans a lavoravin il len, la lane, il corean, la piere e i metai e lis pieris preziosis tant che la int si cjatave la sere intes betulis. Vie par il Pali i cinc borcs si disfidin in dôs garis: la corse e il tîr cun l’arc. Une volte aes garis a cjapavin part ancje i citadins di altris citâts o cjistiei e al jere ancje la corse cun i cjavai. Il moment plui biel di chest avigniment al è il corteu dilunc lis stradis dal centri la domenie matine indulà si puedin viodi i nobiloms compagnâ lis cotesanis, i popolans e i contadins cun i lôr cjars, i soldâts intes lôr armaduris cun lis spadis, i sunadôrs cun il fulzic o il tambûr grant e lis compagniis di saltarins e di bufons. Cuant, po’, e cale la sere cjaminant dilunc lis scuindudis luminadis des cjandelis e somee propit di rivivi chei timps.
Il 20 di Avost dal 1368, la sflandorose Citât di Cividât, e decideve cun leç che il Pali di S.Donât si fos tornât a fâ “par simpri”, par la cuâl si pues pensâ che al jere aromai deventât une manifestazion une vore impuartantone. Si larà indenant a fâlu fintremai al 1797 cuant Napoleon no vûl plui che si fasedi.
Ma intal 2000 il Pali e ven riscuviert e si tache a fâlu insuazantlu inte seconde part dal XIV secul, ven a stai intal periodi dal patriarcjât di Marquardo von Randeck (1368-1382), par vie che chest al è un dai moments storics plui impuartants pal Friûl e par il Patriarcjât. Di fat Marquardo e rive ad ore a fâ la leç “Constitutiones Patriae Forojulienses”, un gnûf ordenament une vore inovatîf par chei timps che e restarà in vore fin a cuant no rive, magari cussì no, il Patriarcjât di Vignesie.
Il Pali si davuelç intal fin di setemane plui dongje ae zornade di S.Donât, il 21 di Avost, e a vegnin fatis lis garis di corse e di tîr cun l’arc e la balestre.
I cinc borcs storics dentri lis muris de citât a son:
Burgo dal Domo: : cun i colôrs e il steme de nobile famee De Portis;
Burgo Brossane: cun i colôrs e il steme de nobile famee Formentini;
Burgo Sant Domeni: cun i colôrs e il steme de nobile famee Canussio
Burgo Sant Pieri: cun i colôrs e il steme de nobile famee Boiani
Burgo Ponti: cun i colôrs e il steme de nobile famee Conti.
Il borc che al rive a vê plui ponts intes garis al vinç il Pali e al ten il confenon inte sô glesie
Il sît dedeât al avigniment al è paliodicividale.it
1- Look at… the movie: PALIO di SAN DONATO 2014 @ Cividale del Friuli
2- Look at… the pictures: Palio di San Donato 2011
3- Look at… the movie: PALIO di SAN DONATO 2011 @ Cividale del Friuli
😎


text:
Vichipedie
La Vichipedie e je une enciclopedie libare, basade su Internet che e dopre il software wiki. Il contignût al è zontât di utents volontariis e il progjet al è sponsorizât de fondazion Wikimedia. E à edizions in plui di 200 lenghis di dut il mont e inclût sei argoments classics par une enciclopedie, sei elements che a son plui leâts a lunaris, sei argoments di atualitât. Il so fin al è di creâ e distribuî une enciclopedie libare in plui lenghis che si pues; il sît de Vichipedie al è un dai plui visitâts te rêt Internet, cun cirche 60 milions di contats ogni dì.
Dut il contignût de Vichipedie al è dât fûr cule licence GNU Free Documentation License (GFDL), che e lasse la pussibilitât di tornâlu a distribuî, creâ progjets derivâts e ancje doprâlu par ûs comerciâl, a pat di segnalâ i siei autôrs e garantî che il gnûf contignût al sei ancjemò disponibil sot de stsse GFDL.
La tecnologjie daûr de Vichipedie
La Vichipedie e dopre il software libar Mediawiki suntun cluster di servidôrs logâts in Floride e in trê altris puescj ator pal mont: 202 machinis in Floride, 3 dongje Parîs, 11 a Amsterdam e 23 tes instalazions coreanis di Yahoo!. MediaWiki e je la fase III dal program. Al inizi, la Vichipedie e doprave UseModWiki creât di Clifford Adams (fase I). Tai prins timps pai leams si scugnive doprâ la convenzion CamelCase; po chest probleme al è stât risolt e al è stât pussibil doprâ lis doplis parentesis. Intal Zenâr dal 2002 si è passâts a un motôr wiki in PHP suntune base di dâts MySQL; chest program, fase II, al è stât scrit apueste pe Vichipedie di Magnus Manske. Plui tart a son stâts implementâts un grum di mioraments par stâ daûr ae difusion e al ûs simpri plui grant dal progjet. Finalmentri, il software al fo tornât a scrivi di Lee Daniel Crocker. Instalade tal Lui dal 2002, cheste fase III dal program e je stade clamade MediaWiki. E je dade fûr sot de licence GNU GPL e al ven doprât di ducj i progjets de fondazion Wikimedia.
La edizion furlane
La edizion furlane di Wikipedia, clamade Vichipedie par adatâsi ae lenghe e ae grafie furlane, e je nassude ai 25 di Zenâr dal 2005 e ai 14 di Lui dal 2006 a sin rivâts a vê 1000 vôs; ai 22 di Avrîl 2007, cu la vôs Laurenzi si à rivât a cuote 2000 vôs, cuntun increment notevul. Al moment il numar di vôs inte Vichipedie al è di 3 203.


text:
19/09/12
Mandi
Dontri vegnie? Ce storie puartie cun se cheste peraulute magjiche che ancje i furlans che a àn metût in bande il lôr lengaç e magari lu àn parfin zaromai dismenteât, vulintîr si scambiìn cuntun lamp tai voi e si ricognossin de stesse mari tiere che il mâr la bagne e i monts i fasin corone?
La storie e je fate di tantis, piçulis storiis che si ingrumin cul passâ cence polse dal timp. La int lis conte. Po dopo i nevôts lis contin ai lôr nevôts tant che ogni alc di un mût di dî al jentre tal sanc di un popul e ognidun lu cjape sù cul so sintî par doprâlu seont cûr e snait. Ogni peraule e pant une piçule storie, un miscliç di fats e sintiments che al va daûr di regulis cence regule scrite.
Il significât origjinari des peraulis, se o volìn dî leterari, il plui des voltis si smamìs e si pierdilu tant che un troi tal bosc. Ma a restin i mûts e i câs di doprâlis che, cul passâ dai timps, si zontiur un alc di diferent, propit a ûs che tal bosc, savint indulà che o cirìn di lâ, i nestris pas a balinin passaçs gnûfs mo plui curts, mo plui luncs. Cussì i sintiments che nus
puartin a cirî la peraulute juste, nus judin a capî ce che e vôl dî e a chest pont ogni altri cantin pôc al conte.
Za doi mil agns in cheste tiere si fevelave latin, no il latin de citât di Rome, ma chel lengaç di comunicazion puartât ator dai legjonaris pardut l’imperi roman e cjapât sù de int dal popul che lu insedave sul propri fevelâ di lidrîs no latine. Cussì che la curiositât
mi puarte a disfueâ lis pagjinis di un vocabolari de lenghe latine (Georghes, Calonghi-1898) par savê cemût che si saludave a Rome.
Aveo o Haveo di A˘
ve˘o, Ha˘ ve˘o, eˉre = prosperâ, jessi
san, sintîsi ben (dome pal imperatôr)
Vale o Valeas di Va˘le˘o, eˉre = jessi in fuarcis, cjatâsi in
fuarcis, vê vigôr, jessi robust
Salve da Salve˘o, eˉre (da salvus) = stâ ben, dome come
salût e duncje simpri salve, salvete
Mane da Maneo, mansi, mansum, manere (v. intr.)
= restâ
a) in sens gjenerâl al è il contrari di abire, exire, fugere,
venire, advolarehospes,
hic bene manebis, Seneca (ospit, chi tu podarâs
stâ ben)
hic optime manebitur, Valerian (chi o starìn ben)
manere apud aliquem, Ciceron (durmî li di cualchidun)
b) cul significât di: restâ, mantignîsi, continuâ, persisti,
resisti, conservâsi, tignîsi salt in vite (Ciceron)
c) cul significât di: restâ salt, perdurâ, perseverâ
...in amicitia (Ciceron) ...in voluntate (Ciceron), ... in
pactione (Nepote), ...ea in condicione ac pacto (Ciceron),
maneat = che al resti fer (Ciceron)
Dı˘uˉ (doprât pal solit par completâ la espression: Mane dı˘uˉ):
averbi (al è l’antîc ablatîf di dies, come noctu di nox)
- in sens stret = di dì (pal plui doprât in coordenament:
noctu diuque = di dì e di gnot)
- in sens larc di timp = timp lunc, par un toc, par grant timp, a lunc (in antitesi a ce che al sucêt intun timp curt): diu multumque o multum diuque = a lunc e tant (Ciceron)
Cui che al sint a fevelâ par furlan al percepìs la tipiche ande ritmiche de lenghe furlane che e presente une secuence di vocâls curtis e lungjis.
Ancje il latin al veve vocâls curtis e lungjis, ma il furlan al à dismenteât chês origjinariis modalitâts di ûs conservant dut câs lis vocâls lungjis finâls cun valence gramaticâl o distintive dal significât des peraulis. La analisi par contrast tra lenghe taliane e chê furlane e sclarìs che dutis lis peraulis talianis a finissin cuntune vocâl dulà che si poie la
vôs (di chi la sô ande melodiche); invezit te plui part des peraulis furlanis la vocâl finâl e ven cjonçade o e patìs un istintîf procès di atenuazion de sô sonoritât simpri che, come dit parsore, no vedi un precîs significât gramaticâl.
Tornìn a cjapâ la antighe espression: Mane Diu e tornìn a ripetile cun ande ritmiche furlane Mane Diu... Mandi!
Ospit, chi tu podarâs restâ ben e a lunc – restâ a lunc in vite, in salût, in amicizie – persevere te tô volontâ – rest salt tai tiei principis- Mi racomandi, Mandi Mandi al jere il salût de mari al fi che al partive pal mont a cirî furtune “Mandi, il gno fi e sta cun Diu”.
Gianni Sergio Pascoli
Iscriviti a: Commenti sul post (Atom)


text:
Îr sul MV e je saltade fûr la pagjine ‘Marilenghe’, che si vierç cun chest articul là che si fevele di minorancis linguistichis e leçs eletorâls.
Al è un articul interessant, ancje se al palese cualchi contradizion e cualchi imprecision.
In particolâr, propit lant daûr di chel, nus tocje marcâ il fat che nol è dome il Stât talian che «al à inmò di cjapâ at dal test de Costituzion dal 1948». Cun di fat, a àn ancjemò di fâlu ancje tancj di lôr che a scrivin sui gjornâi, par talian e magari ancje par furlan. E magari ancje cun chê di promovi la lenghe, la culture e i dirits dai furlans.
Dut chest si palese juste intun passaç di chest articul (che magari cussì no, a chel pont nol è dome interessant ma al fâs ancje vignî i sgrisui) là che si fevele di presumudis «minorancis nazionâls» e altris presumudis «comunitâts regjonâls».
L’articul 6 de Costituzion al proferìs il principi di fonde che «la Republiche e tutele lis minorancis linguistichis cun normis di pueste»: «minorancis linguistichis» e vonde.
No esist nissune distinzion tra presumudis «minorancis nazionâls» e altris presumudis «comunitâts regjonâls». O tornìn a scrivilu: a son dutis «minorancis linguistichis», e vonde.
Il fat che tal cjâf di cualchi politic talian e esisti (ancjemò…!!!) cheste presumude distinzion, che e puarte a fâ fîs e fiastris tra lenghis e comunitâts – prime tra tutele «extra-costituzionâl» e mancjance di tutele e po tra tutele «extra-costituzionâl» e mancjade metude in vore de Leç 482/1999 (par esempli tal cjamp dal servizi public radiotelevisîf) – nol è un bon motîf ni par crodi ni, ancjemò di mancul, par fâ crodi ae int che cheste vision ideologjiche e sedi la realtât. E propit parcè che – cemût che al è scrit tal articul stes – cheste «e je une cuistion di principi!»…
La etichete «minorancis linguistichis” (cu la zonte di “storichis”, daûr de Leç 482/1999) e vâl par dutis lis popolazions ricognossudis tal articul 2 di chê stesse Leç (che a sedin defininidis cuntun agjetîf etnic o tant che «parlanti» une des lenghis che a son elencadis nol cambie nuie), daûr dal principi di fonde proferît cul articul 6 de Costituzion. A son dutis «minorancis linguistichis», e vonde.
Se impen si va daûr de Convenzion cuadri pe protezion des minorancis nazionâls dal Consei de Europe, che e je stade ratificade de bande dal Stât talian ancjemò tal 1997, dutis chês comunitâts (cu la zonte di rom e sinti, dismenteâts fin cumò de normative taliane) a son calcoladis tant che «minorancis nazionâls» e la lôr tutele (di dutis, no dome di chês che a fevelin chê stesse lenghe che dilà dal clap e je chê dominante e uficiâl) al è l’impegn che la Republiche taliane e à cjapât sù propit cu la ratifiche fate daûr de Leç 302/1997 e che magari cussì no e à manignût une vore pôc, massim cun rifgeriment aes comunitâts furlane e sarde.
Lis peraulis a son impuartantis. Si à di fâ atenzion. Soredut se si à chê di di promovi la lenghe, la culture e i dirits dai furlans.
Se di no, par dîle ancjemò cun Nanni Moretti: «Continuiamo così, facciamoci del male».


text:
Resie
Resie, Rezija par rosean e par sloven, al è un comun inte Val Resie, che al dì di vuê al fâs part de provincie di Udin e al à 1.285 abitants.
A Resie e je fevelade une lenghe sclave, ricognossude dal Stât talian e cumò ancje insegnade a scuele (scuele dal oblic).
Da une vore di agns plui associazions in Val di Resie a son daûr a cirî di tutelâ cheste preziose lenghe - il rosean - cun ativitâs culturâls e linguistichis. Cumò a son ancje in vore progjets turistics, culturaii e economics, pajâts de Union Europeane, cu lis valadis dongje che si cjatin in Slovenie.
Frazions[cambie | modifiche il codiç]
Lis frazions dal comun di Resie a son: Gnive, Gniva par talian, Njiva par rosean e par sloven, Oseac, Oseacco par talian, Osoane par rosean e Osojani par sloven, Prât di Resie, Prato di Resia par talian, Ravanca par rosean e par sloven, San Zorç di Resie, San Giorgio par talian, Bila par rosean e Bela par sloven, Stulvize, Stolvizza par talian, Solbica par rosean e par sloven, Liscjace, Lischiazze par talian, Lïšćaca par rosean e Liščace par sloven, Coritis, Coritis par talian, Korito par rosean e par sloven, Ucee, Uccea par talian, Učja par rosean e par sloven


text:
Startseite Oberösterreich Burgenland (11) Kärnten (39) Niederösterreich (79) Oberösterreich (94) Salzburg (66) Steiermark (66) Tirol (78) Vorarlberg (44) Wien (153) Tumeltsham Alkoven Andorf Ansfelden Attersee Attnang-Puchheim Atzbach Au Baumgartenberg Berg Feldkirchen Frankenburg Freistadt Gmunden Grieskirchen Grünbach Haslach Hinterburg Holzhausen Kollerschlag Leppersdorf Linz Lochen Maierhof Marchtrenk Neukirchen Oberhofen am Irrsee Ottensheim Pasching Perg Puchenau Ried Ried im Innkreis Schönau im Mühlkreis St. Marien Steyr Traun Tumeltsham Vöcklabruck Vöcklamarkt Wels Windischgarsten | Suchen: Architektur
Sortiert nach
Sortiert nach
Ähnliche Dienstleistungen
-
Noch nicht bewertet Zu meiner Liste hinzufügen Hinzugefügt
-


text:
Pasolini al deve ancje une precise indicazion su cemût tradusi par furlan, visant che la traduzion e veve dibisugne di: “…un zûc dificil di sostituzions, fonetichis e melodichis, che, cence degradâ il test a un ranc plui bas lu dispuei, si fâs par dî, de sô plenece leterarie e dal so timbri di grande lenghe e lu rindi ai aspiets creis di une lenghe minôr, ma mai dialet”. Par chest e cole a pinel la publicazion di dôs traduzions par furlan (cjapadis dentri dut câs tal stes volum) di tescj forescj: un di teatri, “Sartôrs par sioris” (traduzion di “Tailleur pour dames”) di Geoges Feydeau, e di un ciert numar di sonets di William Shakespeare, dutis dôs par man e inzegn di Renzo Balzan.
Feydeau al è considerât un dai plui grancj autôrs dal teatri comic francês daspò Moliere, autôr di farsis e vaudeville - comediis lizeris basadis sul intric e la satire -, dulà che dispès si cjate la sô dispietade satire ae borghesie di Parîs. La sielte di voltâ par furlan cheste comedie e je stade induvinade, par vie che la traduzion di Balzan e rive a rindi la comicitât, la ironie, e il fin davuelzisi de trame fint ae soluzion finâl di chest lavôr, che al varès di cjatâ un bon acet intes compagniis teatrâls di chenti, dispès masse timorosis tal meti in sene traduzions di lavôrs forescj interessants, ancje sul plan leterari.
Un discors diferent al va fat pe traduzion par furlan de poesie. Il vieri probleme de traduzion poetiche al è chel, mai disbratât, de fedeltât contrarie ae bielece: cun di fat, cuant che si à di tradusi poesie, bisugne fâ i conts cun dôs categoriis di operadôrs: chê dai professôrs, ossessionâts de fedeltât esterne e di ducj i elements linguistics e formâi dal test, e chê dai poetis, preocupâts di une fedeltât plui profonde, interne, e cetant dificile di grampâ, tant di justificâ la idee che al sedi plui facil cjatâ dai vêrs poetis che dai vêrs tradutôrs.
Ducj, vuê, a ricognossin che la traduzion e à di jessi fedêl, ma a ce? Se i professôrs a àn reson, i poetis no àn tuart. Par Paul Valery, il vêr segret di une buine traduzion al sarès chel de sô fedeltât musicâl; secont invezit chê che e ven clamade la “regule auree” di Klopstok, che e semee pluitost a un silogjisim, si varès di tradusi cemût che l’autôr al varès scrit inte nestre lenghe, biel che un vieri adasi al sosten che bisugne jessi poetis par tradusi poesie.
Di Shakespeare, Balzan al à voltât par furlan un dîs sonets dai 154 scrits dal comediograf tal 1609; si trate di lirichis indulà che, cundut de ripetizion di cierts lûcs comuns di chest gjenar, di derivazion petrarchesche, a trindulin acents di intense comozion liriche. Si è tratât dal sigûr di une vore par nuie facile, sedi pe struture stesse dal sonet, de sintassi e de lenghe origjinâl, pluitost vielone. Isal rivât, il nestri tradutôr, a rindi la atmosfere, la interne fedeltât, la musicalitât che al fevelave Paul Valery? Lui, dal sigûr, le à metude dute. Al letôr, la peraule ultime.


text:
E
je stade presentade la cuinte edizion de
Redadeg, o sei la corse bienâl
pe lenghe bretone, in program dai 29 di
Avrîl ai 7 di Mai. La manifestazion
e scjavaçarà dute la Bretagne
storiche di Sant Ervlan / Saint-Herblain a Lokoal-Mendon
suntun percors di sù
par jù 1.700
chilometris. La corse, ispirade ae Korrika
basche, e je compagnade dilunc vie dal so
davuelzisi di apontaments inmaneâts di aministrazions e
associazions locâls. Par partecipâ associazions,
ents, impresis e citadins a puedin comprâ un o plui chilometris di
corse inte trate che ur va miôr. I bêçs cjapâts sù cu
la iniziative a son doprâts par
finanziâ progjets che a promovin la lenghe bretone.
Font:
Breizh Info,
05/04/16


text:
Lunis ai 30 Lui, h 21:00
di Pier Paolo Pasolini
Leture e regjie Massimo Somaglino
Colone sonore Claudio Parrino
Imagjinis di Lorenzo Mattotti sieltis di Giovanna Durģ
Vōs Pier Paolo Pasolini
Introduzion di Graziella Chiarcossi
Progjet Colons in colaborazion cul comun di San Vīt al Tiliment
Al ven presentāt al public pa la prime volte il tratament dal ultin film che Pasolini al jere daūr a progjetā tal 1975, ma che nol ą rivāt adore di realizā. La distance temporāl e dą cont da la validitāt di une analisi sociāl lucide e crude.
Lunis ai 30 _ h 20.55
Lunis ai 30 _ h 21.00
leture-event
Joibe ai 02 _ h 21.00
Incuintri cul artist Fabrizio Corneli
Vinars ai 03 _ h 12.00
azion artische di Fabrizio Corneli
Sabide ai 04 _ h 17.00
inaugurazion
Martars ai 07 _ h 20.30
Joibe ai 09 _ h 21.00
Domenie ai 12 _ h 10.00
partence in pulman da la stazion di Cjargne
Martars ai 14 _ h 22.00
cul Teatro Incerto
Joibe ai 16 _ h 21.00
Conversazion cun Philippe Daverio
Lunis ai 20 _ h 21.00
Presentazion dal gnūf cd Dancing Calipso
Joibe ai 23 _ h 00.00
Spetacul di danze contemporanie
Lunis ai 27 _ h 21.00
Conference di Furio Honsell e interferencis di Sergio Cecotti
Vinars ai 31 _ h 21.00
Inaugurazion da la mostre coletive e incuintri cui artiscj
Domenie ai 02 _ h 21.00
Lunis ai 03 _ h 21.00
Conference dal filosof Gianni Vattimo
Vinars ai 21 _ h 00.00
Lis stagjons da la nature e dal om tal patrimoni storic e artistic furlan
Il timp dal om, il timp di Diu
Vinars ai 21 _ h 20.30
Il timp, lom, la nature: fra esperience dal sacri e otiche secolār
Domenie ai 17 _ h 15.00
Tal misteri da la muart inta la vite
Vinars ai 16 _ h 20.30
Ass. culturāl Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
Ae fin dal mês di Otubar dal an passât achì tal nestri blog o scrivevin cun plasê e cun sodisfazion in cont dal protocol di intese là che la societât Udinese Calcio, il Comun di Udin e la ARLeF (Agjenzie Regjonâl pe Lenghe Furlane) a vevin formalizât la lôr colaborazion par che la lenghe furlane si dopràs in maniere normâl, uficiâl e visibile tal Stadi Friûl.
Nus someave une robe di sest: che e varès fat ben ae lenghe furlane e ai dirits linguistics dai furlans e che e varès zovât une vore al Udin – tant che scuadre e tant che societât: pal rapuart cul public, sei in tiermins di afiet e di partecipazion che in tiermins di marketing, e par dâ pardabon rapresentance sportive al Friûl e ai furlans – e ancje ae citât di Udin. In chest câs, dongje dai dirits dai citadins e dal dovê dal Comun di garantîju, l’acuardi i varès permetût di dâi contignûts di sest al so volê jessi ‘capitâl dal Friûl’ e di zovâsi de lenghe tant che une marcje di cualitât e di ricognossibilitât pe sô promozion turistiche.
Jenfri des previsions dal acuardi al jere l’impegn de societât Udinese Calcio a prontâ la segnaletiche interne dal Stadi in modalitât bilengâl talian/furlan o trilengâl talian/furlan/inglês, a tacâ finalmentri a doprâ il furlan te sô comunicazion uficiâl e a inmaneâ iniziativis di animazion par furlan ancje prime des partidis.
Magari cussì no, dilunc vie di chescj mês lis previsions dal acuardi a son restadis su la cjarte e impen di viodi finalmentri il Stadi Friûl almancul un tic plui furlan, daûr dai modei catalan e basc dal Camp Nou di Barcelone e dal San Mamés di Bilbao, o vin viodût dome… Dacia Arena par talian.
Si dîs che nol è mai masse tart e alore o regjistrìn cun plasê che a tacâ di vuê, Fieste de Patrie dal Friûl, almacul une part di chel acuardi e vignarà metude in vore.
Cun di fat, di 10.30 di buinore, a pene che il stadi al vierzarà, fin a misdì e mieç, cuant che e scomençarà la partide Udinese – Napoli, tal stadi e vignarà fate una azion di animazion ancje par furlan. Dongje di Poma (Alessandro Pomarè), l’animadôr uficiâl dal Stadi, al sarà ancje Dj Tubet, che al è une garanzie di fuarce comunicative ‘furlane e babeliche’.
I tifôs presints tal Stadi a saran cjapâts dentri in zûcs e situazions di freestyle par furlan intant che sui megaschermis a vignaran proietadis imagjins che a esaltin lis gloriis sportivis dal Udin e che a memorein la Fieste de Patrie dal Friûl.
Pe ocasion al vignarà ancje proietât, sù par jù in chel stes moment des celebrazions uficiâls de Fieste, a Gardiscje, il video realizât dal regjist monfalconês, Massimo Racozzi, pe cjançon di DJ Tubet No stâ a contâmi dome chê storie.
Sperìn che no sedi dome une ‘una tantum’ pai 3 di Avrîl, ma che e sedi dome la prime di une lungje schirie di iniziativis di cheste fate. In spiete che ancje chês altris previsions dal acuardi a sedin metudis in vore, a tacâ di chê segnaletiche plurilengâl e di chê comunicazion ancje par furlan che a rindaressin il Stadi dai Riçs ‘plui Friûl’ e par chel plui dongje dai standards europeans e internazionâi.


text:
Vuere di Troie
La Vuere di Troie e je un aveniment mitologjic contât da Omêr in te Iliade e indiretementri ancje inte sô continuazion, la Odissee.
La Vuere di Troie e scomence, secont il mît, cuant che Paride, un dai fîs plui zovins dal re di Troie Priamo, al ven mandât lì dal re di Sparte Menelao. Paride al si inamore de femine dal re di Sparte, Eline, e scjampe vie cun jê,par lâ a Troie. Menelao, inacuart dal fat, al domande une man a so fradi Agamenon. Une volte metût dongje un esercit parsore lis nâfs, a partissin par lâ a Troie. Par dîs agns dulin vie la vuere Ulisse al è daûr a scombati fin cuant che nol cjate fûr l'imbroi dal Cjaval di Troie, ven a stâi un grant cjaval di len, che i Troians a puartin jenfri la citât, crodint che al sedi un regâl par il diu Poseidon lassât indaûr dai nemîs inte premure di scjampâ; però inte panze dal cjaval a jerin platâts i vuerîrs grêcs, che, vie pe gnot cuant che ducj a durmivin daspò vê fat fieste, a saltarin fûr dal cjaval, vierzint lis Puartis Sceiis par permeti cussì ae armade greche di jentrâ, fiscâ e dâ fûc ae citât.
Un grup di Troians, cun jenfri Enea cun so pari Anchise, a rivarin a scjampâ par rivâ in Italie e secont la leiende e fondarin la citât di Rome, come che al conte Virgjili te Eneide.
Fondis di veretât[cambie | modifiche il codiç]
Intal 1870, l'archeolic todesc Heinrich Schliemann al cjatà i rudars di une citât che e podeve jessi la Troie di Omêr, logade intune posizion strategjiche su la cueste orientâl de atuâl Turchie. No si à rivât ancjemò a dimostrâ cun sigurece che cheste e sedi la citât dulà che e je ambientade la storie, o se no je plui vecje.


text:
Europe
La Europe e je un continent avonde piçul (dome 10.400.000 km²), ma che e veve 729.000.000 di abitants intal 2000 (mancul dome di Afriche e Asie) e une grande impuartance economiche e politiche. Chest in graciis dal bon clime e dal mâr, che le bordize par trê lâts e e permet lis comunicazions tra lis diviersis areis.
I confins a son in gjenar considerâts lis monts dal Ural a Nord-Est, il Caucas a Sud-Est, par rivâ fin tal Ocean Atlantic a Ovest. A son includudis ancje un grum di isulis, come la Gran Bretagne, la Irlande, la Sicilie, la Sardegne, la Corsiche e la Islande.


text:
Trê goi fats e un cjapât par une vitorie che e fâs ben ae scuadre e ai siei tifôs. L’Udin al zuie la prime partide in cjase cemût che al veve di fâ, sei par puartâ a cjase i prins trê ponts dal gnûf campionât che soredut, par parâ vie la fantasime de eliminazion de Europa League.
Cûr, çurviel e gjambis a zirin avonde ben e la pression de scuadre furlane, che e je decise ancje se no cussì fuartonone, e puarte Badu a cjapâ la iniziative juste dopo undis minûts: un a zero. La ande de partide no je a ritmis masse fuarts, l’Udin al ten bot e il Parma nol ven fûr in maniere pericolose, fale che intune azion ofensive, là che i blancs e neris a àn un tic di fortune (une volte tant…): al 22′ il balon tocjât cul cjâf d Amauri al sbat parsore de travierse. Cinc minûts plui tart al rive ancje un pâl cjapât cuntun biel diagonâl di Di Natale, che al siere ben une orchestrazion blancje e nere, ma nol è masse fortunât. Il prin timp si siere intune situazion avonde ecuilibrade: l’Udin al gjestìs il risultât e il Parma al prove a fâi cuintri cun Cassano, ma no i rive.
Il secont timp si vierç cul Parma plui decîs e plui pericolôs. L’Udin al cale, tal complès, ma no si fâs meti tal sac e anzit al rispuint ae incressite de pression dal Parma propit cui siei zuiadôrs che a àn stentât di plui cul Liberec: Kelava, che al 55′ siere ben in jessude cuintri di Rosi, e Heurtaux, che dongje di zuiâ une buine partide in difese al marche la sô ‘serade sì’ ancje cuntun gol, che al rive al 72′ a conclusion di une punizion di Maicosuel. Il doi a zero al rive dopo un pâr di azions firmadis di Muriel e Maicosuel, che dal 69′ al è in cjamp al puest di un Di Natale un pôc flaput. Il Parma al prove a ridusi il svantaç e al rive a scurtâ la distance cun Cassano a vot minûts de fin. Al è masse tart pai emilians, ancje parcè che al 43′ l’Udin al vuadagne un rigôr e dai undis metris Muriel al fâs trê a un.
E cumò? Sodisfazion parcè che l’Udin al è ancjemò vîf e nol è chel di Liberec. Ma ancje: atenzion a no montâsi il cjâf, parcè che a son diviersis lis robis di meti ancjemò a plomp. Par esempli lis cundizions dai singui, a tacâ di Di Natale, e cierts mecanisims tatics, par no fevelâ dal pericul (ma dome par pocjis oris) di pierdi ancjemò cualchi zuiadôr impuartant daûr di logjichis (??) di marcjât. Tra i elements positîfs a meretin ricuardâts la energjie mostrade nossere de bande di Muriel, Maicosuel, Badu e Basta e la polse dal campionât par vie dai impegns de rapresentative taliane che e permet di lavorâ cun calme e cun continuitât. Ce che al nas, al devente…


text:
RICETE. Mar i muntyanya – La “base” dai catalans
Sot di chest non a van tancj plats catalans (di precîs dal Empordà) che a cumbinin robe di mâr (plui di dut crustacis) e cjar (pal plui poleç, ma ancje cunin, purcit, cjar di salvadi…): chest ricete e je un pôc une base, po come in ducj i plats tradizionâi a son tantis variazions, ancje di famee in famee.
1 poleç
12 gjambars
1 cevole
1 tace di vin blanc
5 pomodoros di salse
brandy
sâl
pevar
Pe “picada”
3 fetis di baguette sec
8 grams di cjocolate nere
10 grams di mandulis brustuladis e peladis
10 grams di nolis brustuladis e peladis
5 grams di pignûi
3 spîs di ai
cualchi fuee di savôrs
Meti intune cite cjalde vueli e cuant che al è cjalt scotâ il poleç taiât a tocs e po gjavâlu e tignîlu in bande.
Tal stes vueli scotâ i gjambars e po gjavâju e tignîju in bande.
Simpri tal stes vueli dislidi la cevole taçade a tocuts, cuntun tic di sâl.
Cuant che e je dislite, taiâ i pomodoros a metât e gratâju, di maniere che si zonti ae cevole dome la polpe e no la piel. Lassâ cuei par cualchi minût.
Zontâ il poleç, sflamiâ cuntune sborfade di brandy, po zontâ la tace di vin e lassâ cuei un 30-35′, zontant aghe cuant che al covente, regolâ di sâl e pevar.
Intant taiâ l’ai a fetutis finis e fridilu, fridi ta chel vueli ancje lis fetis di pan.
Meti insiemi ducj i ingredients de “picada” e pestâju fins (la maniere tradizionâl e sarès tal mortâr, ma si consee di doprâ un minipimer), fin che no ven une paste vualive.
Cuant che a mancjin 5′ zontâ la picada al tocj dal poleç e disfâle ben. Cuant che a mancjin 3′ meti i gjambars.
✒ Sandri Carrozzo


text:
07 gennaio 2008
Lunari 2008
Propit biel!
Chest an al è dedicât ai Cjistiei de zone Culinâr, cu la consulence sientifiche di Giorgio Baiutti e lis fotos storichis dal font Brisighelli dadis dai Museus di Udin.
Dongje di chest teme principâl o vin ancje la ricercje di Roberto Ongaro "Une scuele, un non", une rubriche in lenghe furlane su lis biografiis dai personaçs che a àn dât il non a lis scuelis superiôrs di Udin e provincie.
Compliments al president de pro loco pe biele idee e a cui che lu à judât a realizâ chest biel progjet.
O speri che se cualchidun al à di fâ cualchi critiche (come che al è just e di dirit: si varès podût meti dentri alc di plui par furlan, par esempli pal 2009 o scrivarès i nons dai Mês dome par furlan) almancul si eviti di dî "Ma ce centrino i cjistiei cun Maian?..."
7 commenti:
- thermonuke ha detto...
-
No si scuen ve simpri alc di di!
Ce saressial cussi "just e di derit" di critica?
Boh, no capis
....e saran le fiere e el cagòt che ti an suiat el cjast...
- 7/1/08 15:07
- Christian Romanini ha detto...
-
Thermo, bon proseguiment.
che no si vedi simpri di dî alc, o soi dacuardi.
di fat o ai doprât la forme "dirit di critiche" e no "dovê di critiche".
e prime o ai metût ancje un biel "SE".
O pensi che a ducj chei che a àn un minim di voie di fâ simpri miôr, no ur displasi se cualchidun al fâs une osservazion, une considerazion o al da un consei, un sugjeriment. Baste che la critiche e sedi motivade e propositive. Lis critichis sterpis no mertin atenzion, ma un resonament che al vedin fonde al è secont me positîf.
Dome chei che a àn la sindrome dal deliri di onipotence ur da fastidi se a vegnin criticâts.
se po al è ancje cualchidun che nol à nuie ce dî, va ben distès.
Jo o ai vude la fiere (il cagot par furtune no) ma il sintiment no mal à suiât.
- 7/1/08 15:25
- Christian Romanini ha detto...
-
E il Lunari al è za picjât in cusine che al fâs biele mostre.
- 7/1/08 15:27
- Christian Romanini ha detto...
-
un tic a la volte mal lei dut cun calme.
- 7/1/08 15:28
- fotorf ha detto...
-
Cumò o ai capit ce che mi covente el to Bolg :-) o ai let el to scrit e o ai dite "spete che o viot se lu ai di fur ancje io el luari ?" .... o ai viert le puarte e al ere poat di fur !!!
Biel lunari, propit biel !
- 7/1/08 17:13
- Mandi ha detto...
-
"E il Lunari al è za picjât in cusine che al fâs biele mostre."
Chel dal sindic lu atu invesit butat tes scovaces?
Come idee el lunari de pro majano nol è mal, però el seppia al veve di sei pui clar secont me, cusì al è mase lugubre.
- 7/1/08 20:45
- Christian Romanini ha detto...
-
I regâi no si butin tes scovacis, ma o feveli ben dome dai regâi che mi plasin.
- 7/1/08 21:25


text:
NO PAR FURLAN… MA BOGNS. Folk Souvenir, l’elegant «tropicalisim maiorchin» di Joana Gomila | ‘La causa dei popoli’, tra informazion e documentazion
Folk Souvenir, l’elegant «tropicalisim maiorchin» di Joana Gomila
Musiche di autôr scalembre segnade di sugjestions musicâls cence confins e di une vôs inmagante di scuele jazz. Joana Gomila e recupare il cjant tradizionâl des isulis Baleârs e lu torne a inventâ cun tescj origjinâi che a svolin adalt cun melodiis che dispès a cjapin sù formis no convenzionâls e a rivin simpri a tocjâ lis orelis e il cûr di cui che al scolte. Cu la complicitât di cuatri musiciscj di gale - Arnau Obiols, Santi Careta, Alex Reviriego e Laia Vallès - la cjantante maiorchine e met adun une propueste musicâl che e esalte il sunôr de lenghe catalane e che e cree atmosferis svoladiis e suturnis, là che al è puest sei pal scûr de intimitât che pai rais dal soreli cjalt dal Mediterani. L’album ‘Folk Souvenir’, cui siei nûf tocs, al è un biel esempli di chel che si podarès clamâlu «tropicalisim maiorchin». (Marco Stolfo)
Joana Gomila Folk Souvenir, ‘Folk Souvenir’, Bubota Discos 2017.
_________________________________________________________________________
‘La causa dei popoli’, tra informazion e documentazion
Une publicazion a scjavaç tra informazion e documentazion e tra divulgazion e ricercje. Si pues piturâle cun chestis peraulis ‘La causa dei popoli’, la riviste dedicade ai problemis des minorancis, dai popui indigjens e des nazions cence stât, che e veve tacât a vignî fûr tal 2001, cjapant sù la ereditât di ‘Pogrom’, storiche testade de Associazione per i popoli minacciati/Gesellschaft für bedrohte Völker, e che e je tornade a vignî metude adun di sù par jù doi agns. La riviste e je specialistiche e specializade, là che dongje di articui di aprofondiment tematic a son ancje rubrichis, gnovis plui curtis, segnalazions bibliografichis e recensions. Il so numar plui resint al presente un dossier dedicât ai maçalizis dal Biafra di cincuante agns indaûr cuntune schirie di riflessions su chei fats, in chel stes paradigme des catastrofis umanitariis e cuistion politiche ingredeade e dismenteade. Dutis lis jessudis si cjatin ancje in rêt. (Marco Stolfo)
‘La causa dei popoli’, an II, numar 4, Florence, Centro di documentazione sui popoli minacciati, 2017.


text:
Sedis e Oraris dai Ufissis
Sedis e oraris dai Ufissis
I Ufissis e i Servissis comunai a son distribuîts ta chistis sedis:
La Sede Municipâl: Palaç dai Spilimberc "di Sora"
Poiât a la fin da la "Valbruna" - sugjestîf e carateristic borc di implant medioevâl - cun splendida vista sul Tiliment, il Palaç dai Spilimberc “di 'ora” al à un notevul valôr storic - artistic; al è stât ogjet di un complicât intervent di ripristin struturâl, di consolidament static, di adeguament antisismic e funsionâl, e ancja scrupolôs restauro artistic. A la fin di chistis operis al è stât destinât a Sede Municipâl, dal mês di Lui dal 2002.
L'edifissi al è furnît di implant di videosorvegliansa interna e esterna.
Al ospita la gran part dai Ufissis e Servissis Comunai e precisamentri:
Plan Cjera:
Prin plan:
Secont plan:
- Segretari Gjenerâl
- Segreteria / Apâlts e Contrats / Turisim
- Sala Consiliâr
- Segreteria dal Sindic
- Sindic e Sala Giunta
Têrs plan:
Quart plan:
- Cartografia
Ufissis Tecnics:
- Edilissia privada
- Urbanistica
- Sportel Catastal decentrât
- Sportel Unic Ativitâts Produtivis
- Lavôrs Publics
- Servissis tecnics manutentîfs
- Ufissi Ambient
Palassina in banda da la Sede:
ORARIS pal PUBLIC da la Sede Centrâl
Oraris pal public par i Ufissis da la Sede Municipâl di Palaç di Sora:
par ducj i Ufissis da la Sede Municipâl:
dal Lunis al Viners da li' 9,30 a li' 12,30 (Ingres dal Porton Principâl)
Martis e Joiba ancja da li' 15,00 a li' 17,00 (Ingres dal Porton Principâl)
dome par l’Ufissi Servissis Demografics (Anagrafe):
dal Lunis al Viners da li' 9,30 a li' 12,30 (Ingres dal Porton Principâl)
Martis ancja da li' 15,00 a li' 18,30 (Ingres dal Porton Principâl)
Joiba ancja da li' 15,00 a li' 17,30 (Ingres dal Porton Principâl)
Vila Businel
Ubicassion: Capolôc, Via Mazzini, 17
L’edifissi al si cjata tal mieç di un parco public, in zona centrâl, subit dongja dal Centro Storic; al è colegât in fibra otica a la sede centrâl; al è furnît di un implant di videosorvegliansa esterno, colegât a la centrâl operativa di registrassion e gestion da li imagjinis che a si cjata ta la Palassina da la Polissia Municipâl.
Servissis e Ufissis ospitâts:
Plan cjera:
- Sportel Imigrats
- Sportel Certificassion ISE/ISEE
Prin plan:
- Servissi Sociâl: Ufissis Aministratîfs
Secont plan:
- Servissi Sociâl: Area Grancj, Disabi e Ansians
- Servissi Sociâl: Area Canais e Famea
[Translate to Friulano:] Palazzo Tadea
[Translate to Friulano:] Ubicazione: Piazza Castello, 4
Servizi ed Uffici ospitati
Piano terra:
- Ufficio Cultura e Sportello per il Friulano
- Sale per mostre
Piano nobile:
- Salone concerti, convegni, mostre, ricevimenti, banchetti
Piano secondo:
[Translate to Friulano:] Cort Europa
[Translate to Friulano:] Ubicazione: Cort Europa
Servizi ed Uffici ospitati
Magasins Comunai
Ubicassion: Capolôc - Via dal Massel, 14
tel. 0427 3142 - fax 0427 926365
Comples recintât di capanons e bungalow, di prossima ristruturassion, adeguamênt a li normis in vigôr e ampliaments, furnît di implants di videosorvegliansa.
Al ospita i Operaios comunai, li machinis e i machinaris, i materiai e li atressaduris in dotassion


text:
IL CJISCJEL
La storia dal Cjiscjel a si confûnt cun chê dai Siôrs di Spilimberc, i Spengenberg, famea di nobii di origjin carinsiana, fedei a l’Impero, tra chês di pi riguart in Regjon e fra chês presînts tal Parlament dal Friûl, “ministeriales” dal Patriarcât di Aquileia.
Fasint leva sul lôr podê e lustri, a son entrâs dispès in contrast cul Patriarca e in pi di una ocasion a àn complotât cuntra di lui.
L’episodi pi famôs e dramatic al è sussedût tal 1350, in timp da la guera civîl feudâl che a à insanganât il Friûl: ta la planura da la Richinvelda, pôcs chilometros a sud da la sitât, in una vuaita, un pôcs di feudataris partîts dal Cjiscjel di Spilimberc e guidâts dai Spengenberg a àn frontât e copât il vecju ma energjic Patriarca (dopo proclamât Beât) Bertrando di San Genesio. A si son meretâts, da chê volta, il soranom di bertramins o beltramins, peraula cu la cual, ancjamò vuè a son clamâts i Spilimberghês.
Il Cjiscjel al à sostignût tancj assedis tal cors da li' gueris medievâi tra i Siôrs venets e furlans, resistînt ai ripetûts assalts dai da Camino.
A nol è pussibul ricostruî come che il Cjiscjel al fos stât una volta, dato che al è stât distrut, demolît, ricostruît e ingrandît pi voltis.
Sè che vuè al è visibil dal Cjiscjel di Spilimberc, duncja a no risalìs a un origjinari edifissi, ma a una serie di modifichis che a si son vignudis a somâ via pai secui.
Belsà danegjât da un teremot, il Cjiscjel tal 1511 al è stât incendiât tal cors di una rivolta popolâr; l’ala sud a no ei pi stada ricostruida, a si è salvât dome il cussì clamât Palaç Piturât. Al è stât ancjamò modificât tal 1566; intal 1865 a ei stada demolida la torisela sul pûnt e ingrandît l’ingrès; a son stâts fats altris cambiaments (a son sparîts il pûnt levatoio, li tors, li merladuris, terassis e gjardins) che a àn puartât a la configurassion di vuê.
Il Cjiscjel a si presenta vuê come un insiemit di residensis signorii, disponetis a anel ator da la granda cort centrâl, e al è circondât par metât da un profont fossâl, la che pal rest al è a pic su di una scarpada dal Tiliment.
Traversât il pûnt sul fossâl, a si passa sot la tor di entrada e a si riva tal curtîf.
A sinistra a si jeva il Palaç Tadea (1566), belsà sede Municipâl, fat costruî da Bernardo e finît da la so femina Tadea di Spilimberc tal 1566: al presenta al siò interno, al prin plan, un biel salon cui stucs sincsentescs.
Subit tacât al è il Palaç Ciriani (cumò Furlan), che al conserva ta l’interno una decorassion cun stucs di Giovanni da Udine dal 1542 pi o mancul e rests di afrescs dal XVI secul.
Di seguit, il Palaç Troilo (XVI secolo), costruît da messer Troilo, in seguit a l’incendio dal 1511, al è stât afrescât tal 1544 da Marco Tiussi, cun pituris che ben prest a si son ruvinadis; tal 1864, cuant che il Friûl al era sot l’autoritât austriaca, il Palaç al è stât consegnât al Comun e fin al 1968 al è stât doprât come preson; vuê a si podin ancjamò viodi dôs celis al plan cjera. Il prin plan al è invessit doprât come archivio comunâl.
Pi a destra a si cjata il Palaç Piturât, vant dal comples cjiscjelan, l’edifissi pi impuartant e di grant efiet scenic, ricostruît a la fin dal Tresinta su li' ruvinis di un edifissi preesistênt, distrut da l’enesim incendio: al à ospitât Carlo V tal 1532, Bona Sforza, regjina di Polonia, tal 1566 e ancja Enrico III di Francia tal 1574.
La grassiôsa e afassinânt fassada a ei furnida di afrescs che a rafigurin cjavai e palafreniêrs, virtûts teologâi e cardinâi atribuidis a Andrea BELLUNELLO (XV secul), oltre a dôs triforis, una in stîl gotic e chê altra in stîl rinassimentâl (1582); a rindila ancjamò pi biela, a no mancjin elements in piera realisâts dal PILACORTE: doi balcons triforâts e un pajôl.
Il prolungjament dal Palaç Piturât al è testimoni da la precedent presinsa di una altra ala dal Cjiscjel, che a racordava la ala est cun chê ovest: chista part però, dopo dal incendio dal 1511 a no ei stada pi ricostruida e vuê a permet duncja una largja e sugjestiva vista sul Tiliment.
Il cjanton sud-ovest al è ocupât da un edifissi la cuâl antichitât a ei atestada da rests di fignestris archiacutis e dal spessôr spropositât dai mûrs perimetrâi.
Il complès a si siera cu la grant ala ocidental, costituida da un complès di edifissis dal XVI e XVII secul, di proprietât privada, che a sierin l’anel, permetînt di rivà di gnôf a la tor d’ingrès.
Da li' origjinariis struturis difensivis che a consistevin in un dopli pûnt levatoio, in possents mûrs di sinta e in svariâdis tors, a no resta che cualchi palit segn.


text:
Sikhisim
Il sikhisim al è une religjon nassude in Indie setentrionâl intal XV secul, basade su l'insegnament di Nānak e nûf Gurus daûr, che a viverin in Indie tra il XVI e il XVII secul.
La peraule sikhisim al ven de peraule sikh, ch'al ven dal sanscrit e che ul dî "discepul".
La crodince principâl intal sikhisim e je la fede in un Diu — Vāhigurū. Il sikhisim al predicje la salvece par vie di une dissiplinade meditazion personâl sul non e il messaç di Diu.
Lis traditions e lis insegnaments dal sikhisim a son associâts a strent cun la storie, la societât e la culture dal stat dal Punjab in Indie, dulà ch'al vif la maiorance dai sikhs (i seguaçs dal sikhisim).


text:
Americhe dal Nord
La Americhe dal Nord e je un continent dal emisferi setentrionâl de Tiere, logât a Est dal Ocean Pacific, a Ovest dal Ocean Atlantic, a Sud dal Mâr Glaciâl Artic e a Nord de Americhe dal Sud. Al rapresente la porzion setentrionâl des Americhis.
In chest continent si cjatin trê grançs paîs:
La Groenlandie, la isole plui grande tal mont, e je considerade sicu toc dal Nord Americhe, e e je logade tal Nord estrem, a Est dal Canadà. Al è un teritori autonom de Danimarcje. Simpri al larc des cuestis dal Canadà si cjate Saint-Pierre e Miquelon, l'ultin dai possediments francês in Americhe dal Nord.
Te estremitât Sud dal continent, intune piçule aree indicade sicu Americhe centrâl, si cjatin i paîs seguitîfs:
Tai Caraips a son putropis isulis, come:
- Stâts indipendents
- Antigua e Barbuda (Saint John's)
- Bahamas (Nassau)
- Barbados (Bridgetown)
- Cube (Avane)
- Dominiche (Roseau)
- Gjamaiche (Kingston)
- Grenade (St. George's)
- Haiti (Port-au-Prince)
- Republiche Dominicane (Santo Domingo)
- Saint Kitts and Nevis (Basseterre)
- Saint Vincent and the Grenadines (Kingstown)
- Sante Luzie (Castries)
- Trinidad e Tobago (Port of Spain)
- Possediments forescj


text:
8,00 euro
- Disponibilità:
- Non disponibile
- Codice:
- RS-L0183
- Produttore:
- Chiandetti Editore
- Autore:
- Sandri Di Suald
- Lingua:
- Friulano
- Pagine:
- 40, cartonato
- ISBN:
- -
Tarvos e i longobarz al è il sest album des storiis a fumuts di Tarvos di Sandri Di Suald. Al è stât publicât tal Avrîl dal 1980. Tarvos il celtic al è il personaç principâl dal fumut, al è un zovin dal Patriarcjât di Aquilee, cui soi amiis Totis, Volrì e Bardus al à dute une schirie di aventuris dulà che al dimostre dute la sô astuzie e al rive a vignî simpri fûr vincidôr. Tarvos al è un fumut scrit e disegnât di Sandri Di Suald e publicât de Chiandetti Editore di Reane dal Roiâl dal 1978 al 1980. Al è stât il prin fumut stampât par furlan. Al è ancje stât voltât in altris lenghis e butât fûr par talian e par todesc. Tarvos al ven considerât il Asterix furlan. La tipologjie de storie, la ironie, lis citazions di personaçs storics, leteraris e la atmosfere al ricuarde une vore che dal plui famôs fumut francês.
Scrivi una recensione
Nota: Il codice HTML non è tradotto!
Continua


text:
Etât di mieç
Secont la sudivision plui condividude de Storie Europeane de bande dai studiôs, la Ete di Mieç dal latin media tempestas o ancje media aetas (peraule doprade la prime volte da Flavio Biondo) al è il periodi jenfri la etât classiche e chê moderne.
In dute Europe la Ete di Mieç e scomence tal an 476, secont une convenzion decidude dai storics, che al è l'an de deposizion dal ultin imperadôr roman Romul Augustul e la fin dal Imperi Roman di Ocident.
La fin de Ete di Mieç no je compagne par ducj i paîs. Lis conseguencis de fin de Ete di Mieç a tiermin lunc a forin la nassite dal Rinassiment e des monarchiis nazionâls.
I agns plui utilizâts par segnâ la fin de Ete di Mieç a son il 1453, an de colade de citât di Costantinopoli par man dai Turcs o la fin de Vuere dai Cent Agns jenfri la France e la Ingletiere, il 1492, an de Scuvierte des Americhis e de fin dal periodi islamic in Spagne o ancje il 1517, an de Riforme Protestante. Cualchidun al dîs che la fin de Ete di Mieç e je di meti tal an 1250, an de muart di Fidrì II di Svevie
La Ete di Mieç, e ven dividude in dôi :
- Alte ete di mieç, (clamade ancje secui scûrs) che va dal secul V al secul X, caraterizade da une grande miserie, e continuis invasions de bande dai Sclâfs, Araps, Vichincs e Magjârs.
- Basse ete di mieç che va dal secul XI al secul XV, che e viôt une rinassite de vite tes citâts, une ativitât comerciâl simpri plui fuarte ancje par il bon guvier des Signoriis, la costruzion di cjistiei, la nassite des bancjis.
Daurman la colade dal Imperi Roman di Ocident, lis popolazions dal Nord e dal Est de Europe a tachin a barufâ jenfri di lôr, par rivâ a une ricostruzion, soredut locâl, de organizazion aministrative, militâr, economiche e juridiche, par finî tal periodi che al reste nome il podê nazionâl.
Bisugne ancje dî che dal 476 nol sucêt nuie. Il gambiament al jere za rivât cu l'imperadôr Teodosi, cuant che il cristianisim al devente religjon di Stât (380 d.d.C).


text:
GARAGE 77
€ 10,00 € 5,00
150 disponibili
BREVE DESCRIZIONE
«Claudio – il festival di Stoccarda al è un festival gros… cjape Folkest chi in Friûl… si fâs a Spilimberc, ma tu tu podis benissim lâ a sintî yb conciert… ancje a Lubiane.
Elvio – Alore, il festival di Stoccarda al è cussì gros, ma cussì gros che nû i podin ancje in place a Grediscje!… Cjale, mi sta vegnint un nervôs…»
Il Teatro Incerto (Fabiano Fantini, Claudio Moretti e Elvio Scruzzi) al è il plui popolâr grup teatrâl furlan. Nassût tal 1985 in 30 agns di ativitât al â realizât tancj spetacui e miârs di replichis in ducj i cjantons e situazions dentri e fûr dal Friûl. Fra chescj Le scarpe prendono piede, la trilogjie Four, Dentri, Laris, Maratona di New York, I mosaiciscj, Muradôrs. Cence dismenteâsi des publicitâts e des trasmissions radiofonichis e televisivis, deventadis dai mîts de culture furlane popolâr dal dì di vuê.
Descrizione
La maturitât e puarte cun se, des voltis, une diminuzion de passion, un raletament de esaltazion creative, une ande plui strache poiade sul cuotidian. Se une volte a jerin i 35 agns la metât de vite, cumò il timp al è une vore slungjât… Su chestis riflessions, il Teatro Incerto al à puartât in sene un gnûf, esilarant e profont spetacul. Chest libri al è la senegjature.
La maturità porta con sé, a volte, un fisiologico calo della passione, un rallentamento dell’esaltazione creativa, una postura più adagiata sulla stanchezza del quotidiano. Se un tempo erano i 35 anni la metà della vita, adesso questo tempo si è molto allungato, arrivando alle soglie dei 45 e forse, oltre. Su queste riflessioni, il Teatro Incerto ha portato in scena un nuovo, esilarante, profondo spettacolo di cui questo libretto è la sceneggiatura.
Recensioni
Ancora non ci sono recensioni.
libri correlati
-
CULTURA, TERRITORIO E PUBBLICO IN FRIULI – Dagli anni Cinquanta alla fine del Novecento
La crisi de vite sociâl e politiche dal dì di vuê e domande una presince e une fuarce critiche che nus ven dome de culture. Cuintri de dispersion e de pierdite de memorie storiche e culturâl, l’Associazion ADASTRACULTURA si impegne a riproponi i temis fondatîfs dibatûts intal secul a pene passât, di sigûr no par nostalgjie, ma pe convinzion che tant di ce che al è stât elaborât des singulis personalitâts o dai grups o moviments che a operavin sul teritori par dut il periodi cjapât in considerazion, al puedi judâ a interpretâ il timp di vuê, sticâ riflessions e confronts, furnî documens e struments utii par rivâ a elaborâ robis gnovis. L’Associazion ADASTRACULTURA si propon di davuelzi in particolâr cheste ultime funzion, come tipiche dal metodi di lavôr dal scritôr e artist Tito Maniacco, che a lui la asociazion e je intitulade. La sô vision poliprospetiche, la ricercje costante dal confront cun altris culturis, il so refudâ il conformisim e il banâl a son i tiermins di riferiment par ogni lavôr che al sei promovût intal so non.
-
JONAS
«[…] Perché mai ancor oggi Giona interroga, provoca, seduce e ispira, come anche Luca De Clara ci mostra in questa sua bella e intensa raccolta poetica? Tento qualche risposta, dal mio osservatorio teologico. Mi pare che in Giona venga proposto drammaticamente il binomio vicino-lontano. Ninive è il luogo lontano per eccellenza, geograficamente, culturalmente, religiosamente – «No soi jo chel just par Ninive / … o par New York» –, ma è soprattutto il luogo della missione, della chiamata, dell’incontro con l’altro-da-me. Anche Tarsis è lontano, ma in modo diverso: è il luogo della fuga dalla responsabilità, dell’illusione dell’invisibilità e forse anche della percezione di un Dio che implacabilmente ti scova, quando ha deciso di chiederti una mano. Un Dio implacabile nella debolezza: «Di bessôl jo no pues nuje»! Ma se Ninive e Tarsis sono lontani, dov’è il vicino? Chi è? Sembra che il vicino e il lontano dipendano marginalmente dalla posizione che l’uomo di volta in volta assume. La lontananza e la vicinanza le fa Dio. Ninive è lontana dagli orizzonti di Giona – lontana prima, e proprio per questo non ci vuole andare, ancor più lontana dopo, a causa del livore per una pietà inaspettata e scandalosa –, e sembrerebbe lontana anche da Dio, ma Dio le si fa vicino: non può abbandonare una città «nella quale vi sono più di centoventimila persone, che non sanno distinguere fra la mano destra e la sinistra, e una grande quantità di animali». Perfino degli animali Dio si occupa! Inoltre sembra che, se ha poco senso parlare di lontananza, perché Dio è vicino a tutti, sia ancora più insensato credersi vicini in modo esclusivo come Giona – «tu vais, tu lu preis, / tu ti fasis plen di borie / e tu contis ch’al è to chel Signôr» –! A Dio e non a Giona, spettano il giudizio e l’azione! Giona, il vicino, è lontanissimo. Ninive e Tarsis, terre lontane, sono vicine perché Dio le tiene d’occhio. E Giona, lontano nella sua vicinanza, è vicino nella sua lontananza, quando scappa e Dio lo ritrova o quando, sotto il ricino rinsecchito e le vampe del sole, Dio gli si fa incontro per farlo ragionare. Chissà se si convince di fronte all’appassionata autodifesa del Signore? Come nella parabola del padre buono (Lc 15,11-32), anche nel libro di Giona la conclusione rimane sapientemente in sospeso. La scena si dissolve e solo risuonano nella penombra parole di costernata bontà – «non dovevo avere pietà…»; «bisognava far festa…» – davanti alle quali occorre prendere posizione. Chi è veramente dalla parte di Dio? E chi è contro? E io dove sono? Mi pare sia questo il caso serio sollevato dal libro di Giona, che riecheggia anche nelle poesie di Luca».
Dalla Postfazione a cura di don Federico Grosso
-
IL PROFUM DAL PAN
Cheste e je la storie di trê gjenerazions di mulinârs dal Mulin di Muçane. Gjondis e dolôrs contâts des testemoneancis dai ultins dissendents e dai documents de famee che a àn conservât cun amôr. Un tornâ a un timp che nol è plui, intun afresc vivarôs di une part de Basse furlane contadine, leade a ritmis di une nature a voltis amighe, a voltis avare. Ma ancje une tessare inseride inte storie “grande”, chê che e à lassât feridis profondis intal tiessût sociâl intal timp de ocupazion nazi-fassiste; chê che e à viodût la riscosse de lote partigjane e dopo i dîs de ricostruzion cu la sperance intun doman plui just.
E il Mulin di Muçane e la sô int a son simpri protagoniscj. Imagjins di un mont metudis adun ancje dai ricuarts di un frut che, vuê che al ècressût, al ten ancjemò dentri di se il profum dal pan che al nasseve de farine dal Mulin.
-
INFIER di Dante Alighieri
« La Divina Commedia di Dante Alighieri è certamente uno dei testi più impegnativi che un traduttore letterario possa pensare di affrontare».«…in una prospettiva di politica linguistica, come già aveva segnalato Pasolini all’inizio degli anni quaranta, per arricchire la lingua friulana e par far uscire la sua letteratura da una dimensione dialettale, sarebbe stato necessario favorire le traduzioni dai classici antichi o da altre lingue che non fossero l’italiano».«In Italia troviamo anche una grande diffusione di traduzioni dialettali. Spesso queste traduzioni hanno un carattere prettamente “dialettale”, vale a dire che rendono popolare e colloquiale la forma e, qualche volta, anche il contenuto, con cambi di registro che possono anche avere effetti grotteschi o divertenti, ma che fanno classificare queste versioni in una particolare categoria delle traduzioni od, addirittura, nella categoria del camuffamento». «… l’importanza della Divina Commedia, non tanto come opera italiana, quanto come opera universale, fa sì che la pubblicazione di questa traduzione in friulano, sia realmente una operazione importante per il Friuli e per il mondo letterario in generale». (Dalle “Note dal curadôr” di Alessandro Carrozzo)
disegno di copertina: Renato Calligaro
-
CUATRI STAGJONS DAL AN – Contis de disincressite
Tal cuadri modest, magari cussì no, de leterature furlane in prose, la plui part dai autôrs e somee che si vebi fermade tal revoc dal passât, dispès cu la nostalgjie di une civiltât dulà che i valôrs fondamentâi e condividûts a son lâts pierdûts par simpri. Masse voltis la realtât storiche e ven sacrificade par dâi spazi a une mitologjie che e sglonfi la nestre braùre, cence contradizions, miseriis fisichis e mentâls, injustiziis.
Tal stes timp, dut chest al à fluscât il voli viers il Friûl di vuê, viers lis sôs dinamichis economichis e sociâls, i moviments migratoris, lis inovazions tecnologjichis, i procès interculturâi. Cussì, no si rive a viodilu cuntune prospetive di incressite e di trasformazion dulà che la lenghe di chenti e cjati une sô colocazion che no vebi di murî parie cu la disparide dal mont contadin…
-
IL SORELI TE VALÎS
Alla vigilia di ogni partenza, quando soli ci troviamo davanti al letto su cui poggia la valigia, ci accorgiamo di dover fare una scelta. Da una parte sappiamo che siamo noi il vero contenuto di quella valigia, dall’altra siamo spaventati dall’idea che in quel piccolo spazio non ci staranno mai tutte le cose che vorremmo portarci dietro.
Tra le mani passano maglioni, camicie, calzini… il tempo sembra fermo ma in realtà il viaggio è già iniziato. Si affacciano le attese, le speranze e mille domande cercano una risposta: chi incontrerò lungo la strada? farà freddo? quando potrò ritornare?
Leggere le fiabe di “Il soreli te valîs” è come vivere quel momento. Affrontare i suoni opachi e brillanti di una lingua lontana ma familiare ci conduce in un’altra realtà fatta di storie quotidiane in cui personaggi semplici compiono azioni straordinarie e la natura prende forma umana: il sole conosce il perdono, la nuvola pazzerella diventa responsabile e due delfini imparano ad essere coraggiosi.
Sospesi tra la nostra realtà e questo mondo ci sentiamo a casa e al sicuro.
L’incontro tra la penna di Gianni e i pastelli dei bambini ha dato vita a questa raccolta di fiabe: un ponte fra due generazioni che seppur così distanti avranno ora modo di conoscersi meglio.
Paolo Nikli
… Il Soreli nol podè fâ di mancul di riduçâ. Ma lu fasè ae sô maniere, ven a stâi sflandorant dulintor. E il Cramar al scugnì parâsi i voi cul cjapiel par no restâ inceât.
«Va ben», al disè il Soreli in fin. «Che cussì al sei. Vierç la tô valîs.»
E cussì disint, si sbassà su la piche de mont, che e deventà rosse tant che un fier su la fusine dal fari. E ancje il Cramar dai Fruts al fo cjapât dentri di chel bambâ e no i restà nuie altri ce fâ che di slungjâ la valîs e, daurman, sierâle plene di rais…
Il lavôr par chestis flabis no à conossût une gjenesi dome leade ae publicazion di un gnûf libri, ma al è nassût di un autôr, di un grop teatrâl e de volontât di puartâ la esperience dal contâ plui dongje dai letôrs dal futûr.
Cussì, cun Gianni, o vin decidût di inmaneâ un progjet indreçât aes scuelis primariis de zone culinâr, dulà che lis flabis a son deventadis materie vive di lavôr e di discussion sul test e su lis tematichis.
Ce che al à caraterizât cheste esperience al è stât il moment dedicât ai zûcs teatrâi coletîfs, che al precedeve la leture: une creazion di un lengaç comun che al faseve sintî ogni frut come part di un grup, che al cjatave sens propit in chest so operâ insieme.
Cui fruts si fevelave su lis leturis e di volte in volte a vignivin fûr riflessions e pinsîrs che dopo si son concretizâts intai disens che a ilustrin i tescj.
L’incuintri dai fruts cun Gianni Gregoricchio al è stât il moment plui biel dal percors, pe pussibilitât che al à ufiert di viodi trope imagjinazion che a àn, e ce domandis che i fruts a volaressin plui dispès podê fâ ai nonos, sui lôr ricuarts, su lis diferencis inte vite di cuant che lôr a jerin zovins, ma salacor no lu fasin par scrupul o parcè che no àn la ocasion.
Pal animatôr o pal gjenitôr-letôr chest lavôr al pues jessi plen di sodisfazions, parcè che al permet di jentrâ in contat cuntun mont interiôr dal frut, stiçât de leture su temis che dispès a rapresentin une esperience disconossude o gnove pai piçui letôrs, che a cjatin intune flabe ricuarts di altris che dopo a deventaran ancje lôr.
Manuela Malisano e Paolo Nikli
Servi di Scena


text:
miércoles, 4 de mayo de 2011
Vincul di famee
A odein in tune tal maniere ae agne Angustie, che a profitin parfin des feriis par fâjal savè. A penis che la famee e partîs pes vacancis viers diferents ponts turistics, ai scomencin a rivai un diluvi di cartulinis postâls a colôrs e ancje in blanc e neri par mancjance di altris, però dutis cence ecezions a son cuviertis di insults.
ººº
A rivin di Rosari, di Sant Dree di Giles, di Chivilcoy e di Chacabuco, cinc o sîs voltis al dì i puestins ai consegnin la pueste di malevoie, la gnagne Angustie e je feliç e contente.
Je no jes mai di cjase sô, i plâs sentâsi tal curtîl, passant lis zornadis e riceviint lis cartulinis postâls, apaiade e contente.
ººº
Lis cartulinis a disin: “Mandi cragnose, che un folc ti trai, Gustâf”."Une spudade,tô gnece Bepina”. “Che il gjat ti pissi sui malvons,cussì si suin, tô sûr”. E cussì di file e, di ducj i colôrs..
La Agne Angustie e jeve adore par ricevi i puestins dantjur la buine man. E lei lis cartulinis amirânt lis fotografiis e tornânt a lei i saluts.
ººº
Di gnot e tire fûr l’album dai ricuarts, colocantlis cun tante cure, di maniere che si puedi viodi la panoramiche ma ancje lis firmis.
- Puars agnui, cetantis cartulinis che mi mandin - e pense la gnagne Angustie,
- Cheste cu la vacjute, cheste cu la glesie, ca il lât Traful, ca il ram des rosis - cjalantlis une ad une cun tenarece e impirant une gusiele in ogni cartuline, nol sedi che si pierdin, ancje se, e chest bisugne dilu, la gusiele le pontave simpri su lis firmis, dome je e saveve parcè.
ºººº
Julio Cortázar, scritôr Argjentin tai gjenars dal fantastic, de metafisiche e dal misteri. Lis sôs contis no simpri a àn une linearitât temporâl, però i personaçs a esprimin simpri une profonde psicologjie.
La traduzion al furlan e je di Galliano De Agostini
ºººº
No hay comentarios:
Suscribirse a: Enviar comentarios (Atom)


text: Bad Sankt Leonhard im Lavanttal, Bleiburg, Diex, Eberndorf, Eisenkappel-Vellach, Feistritz im Rosental, Feistritz ob Bleiburg, Ferlach, Frantschach-Sankt Gertraud, Gallizien, Globasnitz, Griffen, Köttmannsdorf, Lavamünd, Ludmannsdorf, Maria Rain, Neuhaus, Reichenfels, Rosegg, Ruden, Sankt Andrä, Sankt Georgen im Lavanttal, Sankt Jakob im Rosental, Sankt Kanzian am Klopeiner See, Sankt Margareten im Rosental, Sankt Paul im Lavanttal, Schiefling am Wörthersee, Sittersdorf, Völkermarkt, Wolfsberg, Zell


text:
Un dopli patafon. Il risultât dal referendum dai 23 di Jugn in cont de apartignince o mancul dal Ream Unît ae Union Europeane nol è tant alc che al fâs cuintri ae Europe e ae Union europeane, in gjenerâl, cemût che nus àn contât in tancj, massime tai ultins dîs.
Al è soredut un colp cuintri de Europe anti-europeane e anti-europeiste di cumò, che e je fondade sui Stâts nazionâi, sui guviers e su lis frontieris di rinfuartî e po su la finance e sui afars cence cunfins. E cussì al varès di jessi intindût, cu la metude in vore di iniziativis di pueste che a marchin un cambiament di fonde te Union europeane di cumò viers di une Europe plui sociâl e plui democratiche, là che a valin di plui i citadins, i dirits, i teritoris e la coesion sociâl e mancul i guviers, lis burocraziis, lis bancjis e i indiçs finanziaris.
Magari cussì no, pal moment no si viôt nuie dal gjenar. Di Juncker ae Merkel e vie indenant al rive dome un invît – just te sostance, antipatic te forme – par che i britanics a ledin fûr de Union europeane ae svelte. Tant a dî: «Vêso volût il referendum? Vêso votât cussì? Alore rangjaisi e fûr dai tabars!»
Za prime dal vôt e ancjemò plui dopo dal risultât, dute la cuistion e je stade ridusude a une sorte di confront tra retorichis diferentis: chê dai sostignidôrs dal “Leave”, che però tal “day after” a mostrin di no vê albe di ce che a àn di fâ e magari ancje di vê capît di vêle fate gruesse cu la lôr propagande e cu lis lôr bausiis, e chê dai sostignidôrs dal “status quo” (prime e magari cussì no ancje cumò…) che dopo vênus contâde chê dal ors su cetant figons che a jerin i inglês – stant che, in particolâr ator pal Stât talian ,in tancj di lôr a son convints che Ream Unît e Ingletiere a son la stesse robe – cumò, un pôc cun bocje di ridi e un pôc cun asse e cun tristerie, ju piturin tant che barbars, salvadis e egoiscj.
Il risultât dal referendum dai 23 di jugn i fâs cuintri a fuart ancje a cheste retoriche (pseudo)europeiste, cemût che al ven marcât a clâr achì.
Al à di jessi stât un biel colp, par ducj chei che a calcolavin i indipendentiscj scozes tant che localiscj, isolazioniscj e egoiscj, cuintri de storie e cuintri de Europe, discuvierzi che il puest là che a àn votât di plui e cun plui convinzion a pro dal “Remain” al è propit la Scozie.
Plui di cualchidun al à scugnût cjalâ in muse la realtât, cun tante fature. Compagn di Fonzie che in Happy Days nol rivave mai a dî che al veve tuart o che al veve falât. O compagn di Renzi che i à metût un pôc par ameti che tes elezions aministrativis di pocjis setemanis indaûr il so partît nol jere lât… masse ben.
Un esempli al è la “Amaca” di Michele Serra publicade cualchi dì indaûr su La Repubblica, là che l’innomenât gjornalist talian al marcave il fat che a Edimburc la maiorance dai votants e je stade a pro dal “Remain” e al contave di cemût che chê citât e je vierte al mont, e à une innomenade universitât e e je plene di students Erasmus, ma si dismenteave (??) di scrivi che e je in Scozie. Cuissà parcè?
Cumò si varà di viodi se a Bruxelles a rivaran finalmentri a capî chê domande di autoguvier e di Europe e di autoguvier in Europe e se a rivaran a dâi la rispueste che e merete. Se al è cussì al sarà a pro de Scozie e di dute la Europe. E ancje a pro dal Friûl e dai furlans (almancul di chei che a àn cussience di se).


text:
PAR NO dismenteâ la granda testemoneança di fede da nosta int di una volta.
Un dai aveniments plui sintûts, sperimentât dal nosti paîsj, al è stât chel da visita da Madona Missjionaria di Tresjesjim. A è lada in pelegrinagjo di paîsj in paîsj par duta la Cjargna e pal Friûl intal 1948. Sji sa che tant plui granda a è la dibisugna e tant plui a fuart sji alça la vousj par clamâ il Pari Eterno ch’a nus deti jutori. E intal timp da seconda vuera, tal infiern dai combatiments e da miseria, a era doma la fede ch’a podeva dâ coragjo e confuart. Ogni famea a viveva cun tancj problemas, tant plui che la maiorança a veva cualchi familiâr al front. Inmagjinaitsji la pena di chês maris, sposas, fîs e parcè no encja murosas ch’as veva il lôr puè intai pericui e incjamò pieis, par meisj e meisj, cença nissjuna novitât. A cui se no a Madona, che come mari a era lada devûr al so Fi sul Calvari, patint cun Lui, a podevin travuardâsji chestas feminas? Cussì, finida la vuera, a sji à pensât ben di puartâ in pelegrinagjo intai paîs la Madona Missjionaria: par un sens di gratitudine pai pericui scjampâts e par ravivâ la fede.
Il Sjiôr Santul da Çurçuvint.
Ricuardant il fat da Madona Missjionaria, pre Antoni Beline intal so libri ”Sjiôr Santul”( ediz. Clape Culturâl Cjargnei cence Dius, 1976, pag.126) al scrîf “Chei di Udin par jessi sigûrs che la robe e funsionave, a cjerçarin mo ca mo là par viodi ce efiet che e faseve tai paîs. Cussì a sielzerin ancje Çurçuvint come “lancio”. Bisugne dî la veretât che e fo une robone mai sucedude”.
Viodût ch’a veva funzionât cussì benon, sji era decidût di puartâle in ducj i paîs, encje in chei indulà ch’a era za stada e duncja encja a Çurçuvint. Sji sa ch’al era famous il preidi da Çurçuvint par jessi il plui bon e altruist dai siei confradis. Lui nol tigniva mai nua par se; la sô puarta a era simpri vierta pai biâts; s’a nol veva nua da dâ, una peraula, una dimostrazion di afiet o un rifugjo al era sigûr. Insoma a no sji saltava fûr da sô puarta cença vei ricevût alc. Ven a stâ che una dì al ven don Luciano e a i dîs:” Veiso let, Sjiôr Santul, su la Vita Cattolica che il Vescul al à dât il via al pelegrinagjo da Madona Missjionaria e cuant ch’a passarà par achì a tornarà encja a Çurçuvint?”. A sji sa che la Madona a no vigniva da bessola, ma a veva un seguit e a tocjava al preidi pensâ a proiodi pas spesjas. Il biât plavan ch’al era simpri cença un boro, a sintî ch’a tornava, dut preocupât, i è vignût dibot mâl: Ma s’a è za stada?”. Nol veva musa da cristian e brundulant e nervous al lava sù e jù pa stanza. Catin, la sô sierva ch’a era da Temau, viodintlu cussì preocupât, a i dîsj:” Ce veiso po’, Sjiôr Santul, ch’i seis cussì nervous e preocupât?”.”S’a tu savès, Catin, ce ch’a mi tocja, s’a tu savès!”. “Ce, po, Sjiôr Santul?”.“Ma sâstu ch’a torna!”. “Cui tornia, po!”. “Eh, s’a tu savès…a torna…a torna…”. “Ma ce tornia, la vuera…la miseria…”. “No, No, pieis Catin, pieis…”. “Il teremot…”. “Pieis…pieis…”. “Pieis dal teremot? E alora ce po’…”. “A torna la Madona Missjionarie cun chei mangjons ch’a à daûrsji!”. Il biât pre Luigji no la veva su cu la Madona, ma la Providenza a lu à judât encje in chê volta.
La Madona Missjionaria a Cleulas. Cumò volarès contâ cemût ch’a è rivada a Cleulas.
No ai ricuarts personâi parcè che eri massa piçula; ai provât a informâmi ca e là fra chei ch’ai era presints in chei timps. Però al è passât tant timp: cui è massa vecjo e a no sji impensa benon, cui in chê volte al era massa zovin e al sji impensa pouc. Ducj ai son d’acuardi ch’al era freidon (sin in dicembar!). La Madona, partida su un camion dal sanatori di Paluça a è rivada aì dal puint e i clevolans in pussjissjion a son lâts a tolila. Cjantant e preant a la àn puartada inta nosta gleisjia. Incjamò cui ch’a conta a sji emoziona intal ricuardâ la fede ch’a ju animava, la fiducia, la devozion sincera e l’umiltât: un’atmosfera tant calorosa ch’a sji la palpava. Il nosti don Celso, che par dâ solenitât a un tâl aveniment al era il plui “babio”, al à dât inizi a vegla da Madona. Duta la not la gleisjia a era plena di int, ogni famea a veva di jessi rapresentada; se un a nol podeva fermâsji dut il timp, sji davin il cambio. Sji è fermada doi dîsj, il 22 e 23 di dicembar e cuant che a è sjindilada, prin di consegnâla ai tamoveisj, a la àn puartada par dut il paîsj. A puartâla a erin i fantats, un di chescj al ere Cirino, apena tornât da prisjonia. Par dâ plui fervôr, don Celso al veva proponût di lâ scolts: lui il prin e po i clerics, chei ch’a la puartavin e la int ch’a desiderava. Sji impensa Cirino ch’a sji fermavin a ogni maina ben furnida a dâ la benedizion. Intun puest al sji era intivât scolç propi sora una glaçuta che, finida la benedizion a sji era disjfata sot i pîts. Un frut d’in chê volta al dîsj che encja i Tonelas a vevin fata una lôr maina, abàs a vevin metût encja un tapeit. I clericuts intant da benedizion, biel svuelts, a sji erin ingrumâts ducj sul tapeit. Dopo fin jù in Aip e po’ via pas Pilas. Al conta Vinicio che in pussjissjion a era una femina devant di lui cun tâls screpoladuras di creturas intai telons, ch’a i son restâts incjamò intai voi. A vevin fata dongja una biela piçada di palancas cu las ufiertas in chê ocasjion. La Madona a è stada consegnada ai tamoveisj aì da Siea, di là dal puint, indulà ch’ai era vignûts incuintri. Dopo la visita a Temau, a è tornada jù pal stradon. Al era sora sera, sul vignî not e i tamoveisj intal prât dal Silvio in Cuesta Claudina a vevin fat cui grumuts dal sitiç una granda scrita e dât fûc ” Madre ritorna”. Cuant che la Madona a veva di tornâ a partî da Paluça, la int dai paîs dongja a son lâts a saludâla. Puemuts ch’a vevin il gjaul a sacadòsj, sintint che ogni paîsj al veva dât la sô ufierta a Madona e ch’a vevin tirât sot un bon alc a preavin cun ironia: «E voi, Madonna milionaria, pregate Gjesù per me!». Mi pâr che cui chei bêçs a àn fat il grant santuari da Madona ch’al è a Tresjesjim.
Silvia Puntel
Raccontiamo ora come sono state vissute queste giornate dalla popolazione di Cleulis, leggendo la cronaca dell’allora parroco mons. Celso Morassi.
DAL LIBRO STORICO DELLA PARROCCHIA
Madonna Missionaria, 22/23 dicembre 1948.
Proveniente dal Sanatorio di Paluzza, alle ore 15.00, giunse con un automezzo la Madonna Missionaria. I fedeli di Cleulis erano tutti ad attenderla al ponte, dove la bambina Puntel Beppina di Cesare le rivolse parole di saluto e le offrì un mazzo di garofani. Transitò attraverso Leipacco, tutta ornata di festoni, archi, bandierine e manifesti. Venne trasportata da giovani reduci scalzi, benché il terreno fosse coperto di ghiaccio e la temperatura di 6 gradi sotto zero, fino in chiesa. Ivi si svolsero le funzioni penitenziarie e la messa di mezzanotte, durante la quale si fece la comunione solenne degli uomini, delle donne e dei giovani (250). Ci fu la veglia notturna, mentre il triduo di preparazione era stato predicato dal pievano e vicario foraneo di Paularo, don Primo Zuliani. Il 23 mattina, [si celebrò] la messa del fanciullo e comunione; alle 9, messa solenne, indi via crucis predicata per le vie e le piazze di Cleulis, dove nei luoghi delle stazioni erano stati eretti 14 altarini. Predicatore, portatori, diversi giovani e don Carlo, che portava la croce, erano scalzi. Alle 15.15, [ci fu] la funzione di saluto, Missus, indi di nuovo in piazza a Cleulis, indi per Placis tutta una galleria di verde per il piazzale delle scuole, per Aip, processione di tutto il popolo. Aip è tutto ornato. [Qui si fece la] fermata della madonna e breve discorso. [Poi si proseguì] Pas Pilas sino ai Casali Sega, dove alle 17.00 si arrivò e dove erano pronti i timavesi, per accogliere la venerata immagine. La Madonna missionaria segnò un risveglio mariano ed una comunione quasi generale di tutta la popolazione. Nell’occasione ci fu la consacrazione delle famiglie al Sacro cuore di Maria. Primus Ferdinando dall’America aveva di nuovo fatto pervenire alla Madonna un grandioso cesto di garofani bianchi.
Mons. Celso Morassi


text:
… tu sarâs simpri intal gno cûr !
…un an fâ tu âs lassât il tô cuarp e mi visi ancjemò di chel moment cuant che tu âs butât fûr l’ultin respîr… a jerin lis 14H30 e al jere une biele zornade di Zenâr… tu no tu podevis plui viodimi par vie che ti vevin dade la morfine ma o soi sigûr che tu rivavis a sintîmi… la tô man cjalde e jere poiade parsore il gno zenoli e po dopo il to cuarp nol le à plui fate e tu tu sês partide par il to viaç… dentri di me al si è viart un grant vueit che no rivi ancjemò a jemplâ e no crôt che o rivarai mai a fâlu… tu sês stade une mari cetant amorose e cun tante pazience rivant simpri a sopuartâ il gno caratar cjavestri… ma tu jeris ancje une mari buine di cûr che i plaseve gjoldi des piçulis bielecis de vite… mi visi ancjemò cuant intun biel dopodimisdì, al jere il 3 di Zenâr, tu mi âs dite “puartâmi a fâ une cjaminade !”… jo feminou ti varès puartade fûr di buride… ma o speri che cumò in cualsisei puest tu tu sês tu puedis stâ ben e stâ in pâs… mandi mari biele… tu sarâs simpri intai nestris cûrs…
#peaceandlove


text:
Sabide ai 7 di Novembar aes 15.30 a Remanzâs
ARLEF cu la colaborazion dal COMUN DI REMANZÂS e di AURORA CALCIO e organize une zornade dedicade al sport e ae lenghe furlane
15.30 Auditorium comunâl
Salûts di ducj i rapresentants istituzionâi politics e dal mont dal sport
Presentazion par cure di Stefano Devoti
Asd Aurora
de App sportive Teamstuff
voltade in lenghe furlane de Agjenzie Regjonâl pe lenghe Furlane
16.15 Implant sportîf comunâl
Scree de gnove segnaletiche bilengâl furlan talian
dal cjamp sportîf di Remanzâs, il prin a mostrâsi e a dâ acet ancje in lenghe furlane
16.30 Partide amichevule Aurora-Terzo cat. allievi
comentade in lenghe furlane di Claudio Moretti
e Enrico Turloni
e trasmetude in direte su Radio Onde Furlane
18.00 Premiazions


text:
CJARGNE. Gjiviane – Rigulât: la ex Latarie e cîr un gjestôr
Passonant tal mont virtuâl di internet, in particolâr su ‘Wikipedia’, o podarìn cjatâ scrit che Gjiviane (Gjiviano, tal furlan locâl) e je une frazion dal comun di Rigulât, cun 7 abitants, a 1.124 metris sul nivel dal mâr, a mieze cueste dal Crostis, e che lis cjasis a son posizionadis un grum in pendence tant che tes detulis popolârs si dîs che aes gjalinis ur vignive peât un sacut par daûr par che i ûfs no rodolassin jù tal Dean o che, pal stes motîf, in chest paîs a fasevin il formadi di forme cuadrade!
A part chestis curiositâts, tai agns i Gjivianots a son cuasi ducj emigrâts o in planure o tal forest a cirî fortune e vuê a son restâts pardabon in pôcs.
Stant jù pe valade, di lontan si viôt il cjampanili particolâr che al conte part de storie de int su pes cuatri façadis pituradis tal 2002 cun biei colôrs vîfs.
No son servizis, no son negozis ma e je in vore la Aministrazion separade dai bens di ûs civic, che e gjestìs i boscs frazionâi; tai ultins doi agns e à puartât indevant une iniziative impuartante: sistemâ il fabricât de ex latarie turnarie.
«Il consei dai bens civics - al conte il president Adriano Faleschini - al à fat in maniere di vê in donazion dai proprietaris de ex latarie il stabil. Midiant dai vuadagns dal bosc, o vin podût sistemâ l’ex latarie e fâ un piçul bar ristorant complet di dut. O vin cirût di fâ une robe avonde funzionâl e cumò o sin daûr a cirî un gjestôr. E je la tierce volte che o fasìn il bant, ancje parcè che, savint dulà che e je Gjiviane… nol è propit tant facil cjatâ un che al vueli gjestî un locâl ca sù: al à di jessi un apassionât di mont e cun voie di metisi in zûc e di scometi sul doman!
Se al fos stât a Cortine, no saressin stâts problemis a cjatâ cualchidun disponibil a cjapâ sù l’ambient. Cumò o sin residents une desene di nô. Nol è nuie, e il paîs si svuede simpri di plui. La societât no pues spindi par pocjis personis; nô o sin in pôcs ma o costìn come se o fossin di plui. Ma o vin volût fâ chest barut, e cumò viodìn. Almancul o vin comedade une struture che se e restave in man a di ducj, nissun al varès tacât un claut. Cumò vin un ambient cun dut ce che al covente, e al pues funzionâ. Cualchidun a sarà ben interessât!»
«Achì nol è nuie» al dîs Adriano «e o costìn ae societât.» Nol è dal dut just, ancje pal fat che fintremai che a Gjiviane e je une presince, al è garantît il presidi dal teritori; a mancjaran i servizis ma no mancje la pâs, un barcon su la valade che nol ti strache mai, la tipicitât des cjasis, la netisie des viucis, i colôrs de nature che si insedin e si pierdin pal paîs… Achì al somee che il timp si sedi fermât! E forsit, in cheste societât al è inmò cualchidun che cîr la semplicitât di chestis robis e che su pe terace dal mont si contente e al gjolt di une cusine gjenuine fate in cjase.
La scomesse e je vierte: cui sa se cualchi apassionât al cjaparà sul seri cheste ocasion par judâ a vivi Gjiviane e la sô int… e no dome.
(I interessâts ae gjestion a puedin presentâ domande ae Aministrazion Civiche fin aes 14.00 di sabide ai 28 di Otubar dal 2017 - bant su http://www.confcommercio.udine.it - info 3456373053).


text:
Il zimulament tra Gonârs e la citât slovene di Vrhnika al è stât siglât tal 1975 e al nas da la tragjedie dal cjamp di concentrament di Gonârs, dulà che a muririn ancje un grum di citadins di Vrhnika. In chescj agns i doi paîs a son rivâts però a fâ di chei ricuarts une reson di amicizie e di dialic, fondâts su la necessitât di savê, capî e perdonâ par podê contribuî a la cressite di une Europe di pâs.
I doi comuns a promovin in maniere costante events e iniziativis par ribati la impuartance da la colaborazion in ducj i setôrs, di chel economic a chel culturâl.
Tal 2006, i Sindics dai doi comuns a àn rinovât il pat di amicizie firmant un gnûf protocol di intese.


text:
Traduzion
Traduzion al è il voltâ un test orâl o scrit di une lenghe a di une altre e il test che al risulte di chê ativitât. La traduzion e je une ativitât che e cjape dut il probleme dal interpretâ un test e il so significât (di partence o di rivade) e il produsi un gnûf test che al vedi il sens avuâl di chel origjinâl in une altre lenghe di destinazion. La peraule traduzion mostre, dut câs, no nome l'at dal voltâ ma ancje l'ogjet dal voltâ.
Tabele dai contignûts
Teorie de traduzion[cambie | modifiche il codiç]
La teorie de traduzion e je part des dissiplinis che a vuelin studiâ ce che al sta ator de ativitât dal voltâ. La teorie de traduzion e cjape in prestit di altris cjamps di studi: la leterature, la storie, la filosofie, la linguistiche, la filologjie, la semeiotiche, la informatiche e vie indenant. Si à di notâ che si cjacare ancje di tradutologjie, ma plui di lôr a pensin che al sedi un fal parcè che e je une peraule che e va daûr simiotantle a chê francese. Il concet plui inzornât de teorie de traduzion al è chel di cjapâ la lenghe tant che une vision dal mont de int che la fevele. Cussì par capì un discors nol è l'ogjet specific ma ben la maniere cemût il pinsîr si pant in chê lenghe.
Il voltâ al vûl dî trasferî un test componût intune cierte lenghe (L1), intun gnûf test che al dopre une lenghe divierse (L2); tra i doi tescj al varà di jessi un rapuart di ecuivalence sostanziâl, duncje il test te L2 al varès di riprodusi no dome chês stessis informazions che a son tal test te L1 ma, soredut se al è un test leterari, ancje lis sôs carateristichis stilistichis.
In ogni câs si scuen doprâ il condizionâl “al varès”, par vie che al è clâr a ducj che nissune traduzion e podarà mai riprodusi in maniere integrâl un origjinâl.
Ogni lenghe, di fat, e je un sisteme “sierât”, inlidrisât a fuart te storie e te culture di un popul, e ogni popul al fâs l'inventari dal mont intune maniere divierse; […] Duncje ogni volte che o leì nun test in traduzion, o vin di jessi cussients che nol dîs “chê stesse robe” dal origjinâl, ma ben “scuasit chê stesse robe”. (N.FLOCCHINI-P.GUIDOTTIBACCI, Dalla sintassi al testo, Bompiani, 2005, p.240).
Problemis de traduzion[cambie | modifiche il codiç]
In teorie un tradutôr al à di sielzi chês strategjiis, intal voltâ inte lenghe di rivade, che un marilenghe al doprarès inte stesse situazion comunicative. Nol capite simpri di podê voltâ une peraule de lenghe di partence cuntune peraule in chê di rivade (par esempli pai colôrs o pai numars). Il consei al è chel di doprâ une unitât, ven a stâi une maniere di voltâ il sens di partence cuntun zîr di peraulis intal test di rivade. Dôs lenghis tantis voltis a son difarentis ancje a livel formâl e dut câs a son peraulis che a no si cjatin lant di une lenghe a di chê altre. Par rivâ a comprendi une particolâr espression bisugne cognossi il contest: la peraule e à di jessi cjapade inte frase, la frase intal cjapitul e chest intal volum e il volum inte interie opare dal autôr. Par podê fâ dut chest si scugne tacâ des piçulis parts par rivâ a viodi l'intîr.
Etiche de traduzion[cambie | modifiche il codiç]
Cui che al vûl voltâ ben al à dôi trois che al po cjapâ: lassâ cuiet il scritôr e fâ che al sedi il letôr a lâi incuintri, o impen lassâ cuiet cui che al lei par fâ che al sedi il scritôr a lâi dongje. Il tradutôr al à di domandâsi: -Aio di contâ ce che l'autôr al à scrit o ce che lui al intindeve dì? Intal prin câs la traduzion e je plui o mancul a la letare e cui che al lei al à di interpretâ il sens. Intal secont câs al è cui che al volte che al cîr di interpretâ, il letôr, achest pont al ven a vê un lavôr tant plui clâr ma mancul dongje dal origjinâl. Intal prin câs il pericul al è di pierdi il sens che l'autôr al voleve; intal secont a si po mostrâ plui la sensibilitât dal tradutôr che no chê dal autôr. Il tradutôr, dut câs, al scugne sielzi tra chestis dôs stradis. Al è ancje plui coret voltâ de lenghe origjinâl a di chê di rivade cence doprâ une lenghe pivot (tierce).
Il tradutôr[cambie | modifiche il codiç]
Obietîf dal tradutôr al è chel di cirì il plui pussibil di puartâ il test di voltâ de lenghe di partence tignint il plui fer che si rive significât e stîl in chê di destinazion. Se al covente, daûr des difarencis da lis lenghis, si po fâ un adatament mantignint il sens esat intal regjistri, intal stîl, intal sun, inte metriche. Il tradutôr si cjate a fâ da lis sieltis che a van dretis a la funzion dal test o a ce che e vûl otegni la traduzion. Se par esempli par un test juridic o tecnic bisugne jessi il plui pussibil dongje dal test origjinâl, cuntun test leterari (narative, poesie) si po in une cierte misure slontanâsi par cirì stîl e metriche. A son da lis voltis che si po judâsi cun perifrasi: cuant che a son zûcs di peraulis, o ben peraulis che a rimin intune lenghe di partence e no in chê di rivade, detulis che a àn sens nome di une bande ma pierdin il sens di chê altre.
Procediments di traduzion[cambie | modifiche il codiç]
Adatament[cambie | modifiche il codiç]
Un adatament, clamât ancje libare traduzion, e je une maniere di voltâ dulà che il tradutôr si met al puest de societât e de culture di partence cuntune realtât che i corispuint intal test di rivade. Cheste gnove realtât e sarà plui buine pal public dal test di rivade. Par esempli la espression furlane al criche il dì e po jessi voltade par talian cuntun adatament in albeggia. E ancjemò te traduzion inglese dal fumut belc Les Aventures de Tintin et Milou, il compagn cjan di Tintin, Milou al devente Snowy. Inte stesse maniere i detective Dupond e Dupont a deventin Thomson e Thompson par inglês, Jansen e Janssen in olandês, Schultze et Schulze in todesc e cussì vie. Cuant il dramaturc dal Quebec Michel Tremblay al à adatât la opere teatrâl di Gogol L'ispetôr gjenerâl cul non di Le gars de Québec, al à passade la azion de Russie a la so tiere. Si cjatin spes adataments inte traduzion di poesie, lavôrs teatrai e pubblicitât.
Compensazion[cambie | modifiche il codiç]
Un compensazion e je une maniere di voltâ dulà che il tradutôr al schive la dificoltât stilistiche dal test di partence metint dentri efiets di stîl in altris ponts dal test di rivade. Par esempli, tantis lenghis a àn dôs formis di pronons te seconde persone: une informâl e chê altre formâl (in francês, tu e vous; in spagnûl, tú e Usted; in todesc, du e Sie, nome par clamâ cualchi esempli). Par inglês, la distinzion tu e je si dopre plui di râr, si oblee cussì il tradutôr a doprâ une compensazion, sie cuntun non propri o un sorenon, sedi doprant formulis sintatichis sintudis informâi par inglês (I'm, you're, gonna, dontcha, ecc.).
Calc[cambie | modifiche il codiç]
Un calc e je une maniere di voltâ dulà che il tradutôr al dopre un grup di peraulis (o, a lis voltis, une peraule) de lenghe di origjine propite in maniere leterâl inte lenghe di rivade puartant peraule par peraule ducj i tocuts de espression.
Prestit[cambie | modifiche il codiç]
Un prestit al è une maniere di voltâ dulà che il tradutôr al dopre chê peraule o chel zîr di peraulis dal test di partence cussì come che e je. Un prestit al va scrit par regule in corsîf se nol è normâl e integrât te lenghe di rivade.
Perifrasi[cambie | modifiche il codiç]
Une perifrasi e je une maniere di voltâ dulà che il tradutôr al dopre al puest di une peraule dal test di partence un grup di peraulis, o un zîr di peraulis,te lenghe di rivade. Une note dal tradutôr, cualchi volte scurtade cun NDT o N.D.T., e je une note (di regule da pît de pagjine o a la fin dal test) che si zonte par spiegâ i ingredeis de traduzion, su la culture dal test di partence, o altris informazions che si vûl dâ. Chestis notis a son permetudis cualchi volte obleadis. Dut câs, il ricori a notis al è par regule tant che ameti une sconfite dal tradutôr, di no jessi stât bon di voltâ tant che si scugne da spiegazions.
Dulà che al è plui dificil voltâ[cambie | modifiche il codiç]
Dôi cjamps dulà che si va dongje al impussibil di voltâ a son la poesie e i zûcs di peraulis. La poesie, par vie de impuartance dal sun da lis peraulis e dal viers, pe rime e pal ritmi de lenghe di partence. I zûcs di peraulis parcè che a son propite di une lenghe e a saressin masse di spiegâ e si pierdarès gran part dal sens. Vegnin in jutori, dut câs, ducj i procediments di traduzion a pene spiegâts. Par esempli, un tradutôr al po meti dentri un gnûf zûc di peraulis intun altri puest di dulà che al larès par "compensâ" un zûc di peraulis che no si rive a voltâ.
Neologjisims furlans[cambie | modifiche il codiç]
Il probleme al è frontât in un articul specialistic di Sandri Carrozzo [1] Pe formazion di gnovis peraulis si puedin cjapâ dôs stradis: cjalcjâ une peraule za doprade dantgj un gnûf significât, o ben lâ daûr a di un modul linguistic forest. Dutis e dôs lis manieris a marchin la pussibilitât di esprimi gnûfs concets dant vitalitât a la lenghe. Cuant che a si introdusin gnovis peraulis bisugne jessi atents: se si voltàs cumò "mouse" in surie, si colarès intal ridicul ancje se l'imprest al è cussì clamât in castilian, in francês e ancje in catalan. Ma lôr lu àn voltât dal principi. La linie dai linguiscj furlans e je, par gnovis peraulis, chê di tornâ se si po al latin o di acetâ prestits di lenghis sûrs come il francês, il castilian o il catalan.
Esempli di traduzion poetiche[cambie | modifiche il codiç]
Cjant Cuint dal Infier di Dante cognossût come chel di Paolo e Francesca, esempli di difarentis soluzions [2]par une tercine dulà che al è impuartant ancje, oltri al test, la rime e il ritmi.
Amor ch’a nullo amato amar perdona, mi prese del costui piacer sì forte, che come vedi ancor non m’abbandona. (Dante)
Amôr che al clame amôr, par sô nature, mi cjapà di chest biel cun tant traspuart, che cun me simpri, tu lu viôts mi dure. (Pietro Bonini)
L’amôr che el contracambio nol perdone, di lui mi à fate inamorâ tant fuart che nancje ca, tu viodis, mi bandone. (V. G. Blanch)
Amôr che amâ a nissun amât perdone, mi à fat vê di custui plasê tant fuart Che tu viodis che inmò nol mi bandone. (Domenico Zanier)
L'amôr ch’al vûl l'amànt simpri riamât, a mi'à dât di chest un plasê si fuart che, come che tu viodis, no mi'à'nciemò lassât. (Ermes Culòs)
Amôr che a amât no amâ mai nol perdone, de sô bielece mi cjapà tant fuart che tu viodis che inmò no mi bandone. (Pierluigi Visintin)


text:
COGNONS DAL FRIÛL
Midiant de storie dai cognons furlans, si fâs ancje la storie dal nestri Friûl. Chest mês us proponìn 5 cognons DOC, che a si cjatin dome ca: se a ‘nd è fûr vie, dal sigûr a son furlans lâts a stâ vie pe Italie.
(gjavâts fûr di «I cognomi del Friuli» di Enos Costantini e Giovanni Fantini ed. La Bassa/LithoStampa. O ringraciìn i autôrs pe disponbilitât e pe colaborazion).
COSTAPERARIA
Dongje Vernâs, tal comun di Sant Pieri dai Sclavons, e je une localitât parade dal aiar, une vore juste pe coltivazion des pomis, massime dai piruçs. I furlans le àn clamade Cueste Perarie, deventât par talian Costaperaria, duncje “cueste di mont plene di piruçârs”. 1642 filius Tomae di Costaperaria di Vernaso; 1698 filius Caspari Costaperaria de Costaperaria.
CANTARUTTI
Plui di une lis ipotesis su la origjin dal cognon. Fra chestis il “cantar” che al è il pitêr, ma ancje “carantanut” che al starès par diminutîf di “carantan”, duncje persone di pôc valôr o che e ven de Carinzie. Une volte, però, Cantarutto al jere un non di persone: tal 1294 un oresin clamât cussì al lavorave a Cividât. Al ven dal todesc Kuntar, deventât par furlan Kontar cul sufis - ut e il passaç di “o” a “a”. Cheste, forsit, la strade plui juste par capî il non. 1470 Ant. Cantarut da Cisterna; 1589 Sig. Gio Batta Cantarutto da Cividale fattore dei nobb. Trovamalla.
PASSON
Al vûl dî “pascul” e al jere une vore di voghe, ancje in planure, tant di lassâ toponims tant che Passons, dongje Udin. Lis formis Passon e Passone si cjatin massime a Udin e a Mortean. Passoni a Manzan. 1589, 15 aprile don Battista Passone capp. Faedis - registrata assoluz. da irregolarità per concubinato; 1767 Sebast. Passon, cameraro Fraterna S. Nicolò d’Oleis.
CODUTTI
Cun ogni probabilitât dal stranon codut , diminutîf di “code”, dât - par esempli - al ultin nassût de famee. Avonde comun a Morùs, si cjatilu ancje a Martignà, Pasian di Prât, Udin, Tavagnà e Pagnà. 1553 Giovanni di Plasentino detto Codut q. Colao Cumini di Torreano (di Martignacco); 1612 Valentino Codut da Brazzacco accusato di espressioni eretiche.
ROIATTI
Di roie, cun sufìs di dispresi, duncje non o stranon dât a cualchidun che, par lavôr, al veve a ce fâ cun la roie. Al podarès jessi ancje il talian di ruat (riul), ma al cambie pôc. 1649 Sig, Giacomo Roiatto causidico in Cividale.❚